pythainlp/thai-wiki-dataset-v4 huggingface dataset:
ทางหลวงแผ่นดินหมายเลข 3481

ทางหลวงแผ่นดินหมายเลข 3481 (คลองหลวงแพ่ง – ปราจีนบุรี) เป็นทางหลวงแผ่นดินที่เชื่อมระหว่างทางหลวงแผ่นดินหมายเลข 304 กับทางหลวงแผ่นดินหมายเลข 319 โดยเริ่มต้นจากเขตหนองจอก กรุงเทพมหานคร ผ่านอำเภอบางน้ำเปรี้ยว จังหวัดฉะเชิงเทรา อำเภอบ้านสร้าง และสิ้นสุดที่อำเภอเมือง จังหวัดปราจีนบุรี
ประวัติ.
ทางหลวงแผ่นดินหมายเลข 3481 สร้างขึ้นในปี พ.ศ. 2537 ตามพระราชกฤษฎีกากำหนดเขตเพื่อเวนคืนสร้างทางหลวงหมายเลข 3481 ซึ่งแยกมาจากทางหลวงหมายเลข 304 ในเขตหนองจอก สำหรับบรรจบกับทางหลวงแผ่นดินหมายเลข 3293 ในอำเภอบ้านสร้าง เพื่ออำนวยความสะดวกในการสัญจรของประชาชนและอำนวยความสะดวกในการขนส่งสาธารณูปโภคระหว่างกรุงเทพมหานครและจังหวัดฉะเชิงเทรา จังหวัดปราจีนบุรี ซึ่งได้ลงประกาศในราชกิจจานุเบกษาเมื่อวันที่ 13 กันยายน พ.ศ. 2537 โดยทางหลวงแผ่นดินหมายเลข 3293 ที่มีอยู่เดิมนั้น เป็นทางหลวงแผ่นดินที่เชื่อมต่อภายในจังหวัดปราจีนบุรีเอง เมื่อสร้างทางหลวงหมายเลข 3481 ช่วงจากกรุงเทพฯ เสร็จแล้วจึงได้รวมกันกับทางหลวงหมายเลข 3293 ปัจจุบันจึงเหลือระยะทางอยู่เพียงเล็กน้อยเพียง 1.7 กิโลเมตร เพื่ออ้อมหมู่บ้านบางพลวง
รายละเอียดเส้นทาง.
ทางหลวงแผ่นดินหมายเลข 3481 แต่เดิมเป็นถนนขนาด 2 ช่องจราจรสวนกัน ระยะทาง 63.951 กิโลเมตร เป็นถนนที่มีความสำคัญอย่างมากในการเป็นโครงข่ายเชื่อมโยงการคมนาคมระหว่างกรุงเทพมหานครและจังหวัดปราจีนบุรี และใช้ระยะเวลาในการเดินทางที่น้อยกว่าเมื่อเทียบกับเส้นทางอื่น มีจุดเริ่มต้นในเขตหนองจอก ในชื่อถนนทหารอากาศอุทิศ ต่อเนื่องมายังเขตอำเภอบางน้ำเปรี้ยว จังหวัดฉะเชิงเทรา ในตำบลศาลาแดง ตำบลบางน้ำเปรี้ยว ตำบลโพรงอากาศ ตำบลบางขนาก โดยมีแม่น้ำบางกะกงขั้นเขตจังหวัดปราจีนบุรี เมื่อข้ามแม่น้ำไปแล้วจะอยู่ในเขตอำเภอบ้านสร้าง ตำบลบางแตน ตำบลบางยาง ตำบลบางเตย ตำบลบางกระเบา ตำบลบ้านสร้าง ตำบลบางพลวง เข้าสู่เขตอำเภอเมืองปราจีนบุรี ในตำบลบางเดชะ และตำบลรอบเมือง บรรจบทางหลวงแผ่นดินหมายเลข 319
ปัจจุบันมีการดำเนินการปรับปรุงและขยายช่องทางจราจรจาก 2 ช่องจราจร เป็น 4 ช่องจราจร เนื่องจากสภาพผิวจราจรปัจจุบันที่มีความทรุดโทรมจากการใช้งานมาอย่างยาวนาน และเพื่อส่งเสริมการเชื่อมต่อการขนส่งสินค้าจากกรุงเทพมหานคร เข้าสู่ภาคตะวันออกอีกช่องทางและสามารถเชื่อมต่อไปยังภาคอีสานได้ โดยมีการดำเนินการขยายช่องจราจรและปรับปรุงเส้นทาง อาทิ ช่วงบ้านบางขนาก - ปราจีนบุรี ตอน บ้านบางขนาก - บ้านบางเตย กิโลเมตรที่ 26+800 ถึง 34+800 ตอน บ้านหัวไผ่ - การเคหะฯ ปราจีนบุรี กิโลเมตรที่ 47+200 ถึง 53+300 และช่วงกิโลเมตรที่ 54+450 ถึง 60+200 ช่วงบ้านหัวสะแก - บ้านหัวไผ่ กิโลเมตรที่ 36+700 ถึง 47+200
เขตการควบคุม.
ทางหลวงแผ่นดินหมายเลข 3481 แบ่งเขตการควบคุมออกเป็น 3 ตอน ได้แก่
เรื่องน่ากลุ้มของเจ้าเหมียวผู้สามารถ

เรื่องน่ากลุ้มของเจ้าเหมียวผู้สามารถ (; โรมาจิ: "Dekiru Neko wa Kyō mo Yūutsu"; : เดกิรุ เนโกะ วะ เคียว โมะ ยูอุตสึ) เป็นซีรีส์มังงะญี่ปุ่น แต่งเรื่องและวาดภาพโดยฮิตสึจิ ยามาดะ เริ่มเผยแพร่ทางเผยแพร่ทางบริการมังงะออนไลน์"ซูอิโนบิ โนะ ซิริอุส"ของสำนักพิมพ์โคดันชะทางเว็บไซต์นิโกะนิโกะตั้งแต่เดือนสิงหาคม พ.ศ. 2561 และยังตีพิมพ์ในนิตยสาร"โชเน็งซิริอุสรายเดือน"ตั้งแต่เดือนตุลาคม พ.ศ. 2564 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอโกแฮนส์ ออกอากาศตั้งแต่เดือนกรกฎาคม พ.ศ. 2566
ให้เสียงโดย: ยูอิ อิชิกาวะ
สาวมนุษย์เงินเดือนผู้บ้างานจนลืมดูแลตัวเอง และปล่อยให้บ้านของเธอรกจนไม่น่าอยู่ แต่แล้ว เมื่อเธอรับแมวตัวหนึ่งจากข้างทางมาเลี้ยง และตั้งชื่อว่า ยูคิจิ ชีวิตของเธอก็ได้พบกับการเปลี่ยนแปลงไปในทางทีดีขึ้นอย่างทันที แม้ว่าซากุจะเป็นคนทำงานเก่ง แต่ในด้านงานบ้านการเรือน เธอกลับทำอะไรไม่เป็นเลย จึงต้องคอยมียูคิจิคอยดูแลหลังกลับจากทำงานทุกวัน สิ่งที่ทำให้เธอหายเหนื่อยหลังจากกลับมาบ้านก็คือ อาหารฝีมือยูคิจิ และเบียร์เย็น ๆ 
ด้วยความที่ซากุเป็นคนกินจุ และมักตามใจปากตัวเอง ทำให้ตั้งแต่ตอนที่ 2 เป็นต้นมา ยูคิจิต้องเปลี่ยนเมนูอาหารเดิม กลายเป็นเมนูไดเอท
ให้เสียงโดย: ฮิโรกิ ยาซูโมโตะ
แมวเพศชายสีดำ ที่ซากุเก็บมาเลี้ยงตั้งแต่เด็ก แต่ไม่ทราบด้วยเหตุผลใด 3 ปีต่อมา ยูคิจิเติบโตขึ้นอย่างน่าอัศจรรย์ จนมีขนาดตัวเทียบเท่ามนุษย์ผู้ชาย ยืนด้วย 2 ขาหลัง และทำทุกอย่างได้เหมือนกับมนุษย์ เว้นแต่การพูด ถึงกระนั้นยูคิจิก็เข้าใจภาษามนุษย์ได้อย่างแตกฉาน เขาเปรียบเสมือนพ่อบ้าน ทั้งการทำอาหาร ตลอดจนงานบ้านทุกอย่าง ยูคิจิก็ทำได้อย่างปรานีตไร้ที่ติ จนเรียกได้ว่าเป็น "แมวเหมียวผู้สามารถ" สิ่งที่เขาชื่นชอบที่สุดคือ การทำอาหาร และ ขนมแมวเลีย
ทั้งหมดนี้เขามีความตั้งใจทำเพื่อตอบแทนที่ซากุเลี้ยงดูเขา และทำงานหาเงินมาซื้อ อาหารกระป๋องแมว ของวันพรุ่งนี้เพื่อเขา
สิ่งเดียวที่ทำให้เขากลุ้มใจที่สุดคือ ซากุผู้เป็นเจ้านายนั้นเป็นคนไม่รักษาความสะอาด และปล่อยเนื้อปล่อยตัวเป็นประจำ ตรงข้ามกับยูคิจิที่มีนิสัยรักสะอาด และเจ้าระเบียบเป็นที่สุด
ปกติแล้วยูคิจิจะใช้เวลาส่วนใหญ่กับการทำงานจิปาถะอยู่ในบ้าน แต่ก็มีบ้างที่เขาออกไปซื้อของข้างนอก ด้วยเสื้อผ้าพิเศษที่เขาตัดเย็บขึ้นมาเอง ซึ่งสร้างความประหลาดใจให้แก่ผู้คนที่พบเห็นทุกครั้ง แต่ก็เป็นที่ชื่นชอบของทุกคนที่ซูเปอร์มาร์เก็ต
ประเทศเม็กซิโกในโอลิมปิกฤดูร้อน 2024

ประเทศเม็กซิโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 25 ของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศโบลิเวียในโอลิมปิกฤดูร้อน 2024

ประเทศโบลิเวีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 แม้ว่าประเทศนี้จะเปิดตัวอย่างเป็นทางการในโอลิมปิกฤดูร้อน 1936 ที่เบอร์ลิน แต่นักกีฬาโบลิเวียได้ปรากฏตัวในโอลิมปิกฤดูร้อนทุกครั้งนับตั้งแต่ปี ค.ศ. 1964 เป็นต้นมา ยกเว้นมอสโก 1980 ซึ่งเป็นส่วนหนึ่งของการคว่ำบาตรนำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
โศกนาฏกรรมของตัวร้ายสุดแกร่งอย่างราชินีลาสบอสจะขอถวายตัวเพื่อปวงชน

โศกนาฏกรรมของตัวร้ายสุดแกร่งอย่างราชินีลาสบอสจะขอถวายตัวเพื่อปวงชน (; โรมาจิ: "Higeki no Genkyō to naru Saikyō Gedō Last Boss Joō wa Tami no tame ni Tsukushimasu") เป็นซีรีส์ไลต์โนเวลญี่ปุ่น เขียนโดยเทนิจิ และวาดภาพประกอบโดยซูซูโนซูเกะ เดิมเผยแพร่ทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนเมษายน พ.ศ. 2561 ภายหลังสำนักพิมพ์อิจิจินชะได้ลิขสิทธิ์ตีพิมพ์เป็นหนังสือตั้งแต่เดือนมิถุนายน พ.ศ. 2562 มังงะดัดแปลงวาดภาพโดยบุงโกะ มัตสึอูระ เผยแพร่ทางเว็บไซต์"ซีโร-ซัมออนไลน์"ระหว่างเดือนมีนาคม พ.ศ. 2563 ถึงมีนาคม พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอโอแอลเอ็ม ออกอากาศตั้งแต่เดือนกรกฎาคมถึงกันยายน พ.ศ. 2566
ให้เสียงโดย: ฟัยรูซ ไอ
ให้เสียงโดย: มาอายะ อูจิดะ
ให้เสียงโดย: ฮารูกะ โทมัตสึ
ให้เสียงโดย: จุนยะ เอโนกิ
ให้เสียงโดย: คิกูโกะ อิโนอูเอะ
ให้เสียงโดย: โทชิยูกิ โมริกาวะ
ให้เสียงโดย: โคจิ ยูซะ
วิชุดา พินดั้ม

วิชุดา พินดั้ม หรือชื่อเดิม วิชุดา พยัคฆ์เพศ (ชื่อเล่น: แหม่ม) เป็นนักแสดงชาวไทย เกิดเมื่อวันจันทร์ที่ 3 มกราคม พ.ศ. 2520
ประวัติ.
แหม่มเข้าสู่วงการตั้งแต่ยังเรียนอยู่ชั้นมัธยมศึกษาตอนต้น โดยเริ่มจากการถ่ายแบบ ถ่ายโฆษณาสินค้า ในปี พ.ศ. 2532 แหม่มได้ถ่ายโฆษณาลูกอมโอเล่ เลม่อน เป็นงานโฆษณาตัวแรก และต่อมาก็ได้มีงานแสดงโดยรับบทเป็นหนึ่งในบรรดานักเรียน ในภาพยนตร์เรื่อง ครูไหวใจร้าย ที่นำแสดงโดย แหม่ม จินตหรา สุขพัฒน์ และ หนุ่ม สันติสุข พรหมศิริ เข้าฉายเมื่อวันที่ 19 พฤษภาคม พ.ศ. 2532
แหม่มเริ่มแสดงละครโทรทัศน์เรื่องแรกในปี 2533 คือเรื่อง คุณแม่เพื่อนรัก เป็นละครยาวตอนเย็น ที่ออกอากาศทางสถานีโทรทัศน์ช่อง 7 สี จึงทำให้เป็นที่รู้จักขึ้นมา
ต่อมา เมื่อแหม่มอายุ 15 สตาร์ดัชเอนเตอร์เทนเมนท์ ก็ได้ให้แหม่มรับบทนางเอกภาพยนตร์ครั้งแรก โดยมีพระเอกคือ ศตวรรษ ดุลยวิจิตร ในภาพยนตร์เรื่อง มีนากะอาทิตย์ ซึ่งมีการบินไปถ่ายทำถึงที่ประเทศญี่ปุ่นเกือบทั้งเรื่อง นอกจากนี้ยังมี ยาสุฮาร่า เรอิโกะ และ กษาปณ์ จำปาดิบ นักร้องดังร่วมแสดงด้วย เข้าฉายเมื่อวันที่ 19 ธันวาคม 2535 แต่ภาพยนต์ไม่ได้ประสบความสำเร็จมากนัก
ต่อมา แหม่มก็เริ่มใช้ชีวิตนางแบบวัยรุ่น พิธีกร เขียนหนังสือ แสดงละครโทรทัศน์ ละครเวที ละครซิทคอม และยังคงมีผลงานแสดงอีกหลายเรื่องจนถึงปัจจุบัน แหม่มจบการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง
แหม่ม เคยออกประกาศตามหาแม่แท้ ๆ แหม่มทราบความจริงเมื่อตอนอายุ 17 ปี เมื่อไปออกรายการ เที่ยงวันกันเอง พ.ศ. 2537 แม่ได้สารภาพในรายการว่า แหม่ม ไม่ใช่ลูกของตนเอง และผ่านรายการ บางกอกสเตชั่น แหม่มเผยว่าต้องเข้ารับการบำบัดจิตนาน 3 เดือน ด้วยโรคดิสโซสิเอทีฟ
ซอสเถียนเมี่ยน

ซอสเถียนเมี่ยน ("tiánmiànjiàng "หรือ" tiánjiàng") หรือ ซอสหวาน เป็นซอสข้นเนื้อเนียนสีน้ำตาลหรือหรือสีดำ มีทั้งรสอ่อน รสเค็ม หรือรสหวาน โดยทั่วไปใช้ในอาหารจีนภาคเหนือ อาหารจีนภาคตะวันออกเฉียงเหนือ รวมไปถึงอาหารเกาหลี-จีน เป็ดปักกิ่งและ"จาจังมย็อน"เป็นอาหารยอดนิยมสองชนิดที่ใช้ซอสนี้
ศัพทมูล.
คำภาษาจีนของซอสเถียนเมี่ยนคือ "เถียนเมี่ยนเจี้ยง" (tiánmiànjiàng) ประกอบด้วยตัวอักษรที่มีความหมายว่า "หวาน"  "แป้ง"  และ "ซอส"  มีอีกคำเรียกว่า "เถียนเจี้ยง" (tiánjiàng) ซึ่งมีความหมายว่า "ซอสหวาน" ส่วนคำในภาษาเกาหลีคือ "ชุนจัง" (chunjang) ที่มาของศัพท์ไม่ทราบแน่ชัด มีทฤษฎีหนึ่งว่าคำนี้แผลงมาจากคำว่า "ช็อมจัง" (cheomjang) ซึ่งเป็นคำอ่านภาษาเกาหลีของอักษรจีน
ชัง ฮัน-บย็อล

ชัง ฮัน-บย็อล (เกิด 4 กรกฎาคม 8"L" 1990) เป็นนักร้องและบุคคลในวงการโทรทัศน์ชาวเกาหลีใต้ ปรากฏตัวในรายการ "" และ "เกมสังคม" เขาเป็นอดีตนักร้องนำของวงเลดแอปเปิล และเปิดตัวอย่างเป็นทางการด้วยมินิอัลบั้ม "CODA" ในเดือนพฤศจิกายน ค.ศ. 2011
มานูเอล ชาวัตตา

มานูเอล ชาวัตตา (เกิด 27 ธันวาคม พ.ศ. 2519) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วมซานมารีโน ระหว่างวันที่ 1 ตุลาคม พ.ศ. 2565 – 1 เมษายน พ.ศ. 2566 โดยดำรงตำแหน่งร่วมกับมารีอา ลุยซา แบร์ตี
สะใภ้สายสตรอง

สะใภ้สายสตรอง  เป็นละครโทรทัศน์ไทย แนวโรแมนติก-คอมเมดี-ดราม่า ผลิตโดย บริษัท กู๊ด ฟีลลิ่ง จำกัด บทประพันธ์โดย นันทนา วีระชน บทโทรทัศน์โดย สุธิสา วงษ์อยู่ กำกับการแสดงโดย กรพจน์ สืบชมภู นำแสดงโดย บุษกร วงศ์พัวพันธ์, ณวัสน์ ภู่พันธัชสีห์, ณัฏฐณิชา ดังวัธนาวณิชย์, ฐากูร การทิพย์, ลลินา ชูเอ็ทท์, ภาสวิชญ์ บูรณนัติ, พิชชาภา พันธุมจินดา ออกอากาศวันจันทร์ - วันอังคาร เวลา 20.30 - 22.00 น. ทาง ช่อง 3 เอชดี ตั้งแต่วันที่ 23 มกราคม ถึง 20 มีนาคม พ.ศ. 2566 และรีรันแทนละคร พรหมลิขิต ในวันที่ 19 ธันวาคม 2566 - 4 มกราคม พ.ศ. 2567
งานสร้าง.
ในเดือนเมษายน พ.ศ. 2564 ได้มีการลองเสื้อผ้าของนักแสดง 
จากนั้นในวันพุธที่ 11 พฤษภาคม พ.ศ. 2565 ได้มีการจัดงานบวงสรวงละครขึ้นที่ สตูดิโอช่อง 3 หนองแขม นำโดย คิง-สมจริง ศรีสุภาพ ในฐานะผู้จัดละครเรื่องนี้
อาฟเตอร์อาเวอส์ (อัลบั้มเดอะวีกเอนด์)

อาฟเตอร์อาเวอส์  เป็นสตูดิโออัลบั้มลำดับที่ 4 ของนักร้องชาวแคนาดา เดอะวีกเอนด์ วางจำหน่ายเมื่อวันที่ 20 มีนาคม ค.ศ. 2020 โดยเอ็กซ์โอและรีพับลิกเรเคิดส์ ผลิตโดยเดอะวีกเอนด์เป็นหลัก โดยมีโปรดิวเซอร์หลายคน ได้แก่ ดาฮีลา, อิลลันเจโล, แมกซ์ มาร์ติน, เมโทร บูมมิน และโอพีเอ็น ซึ่งส่วนใหญ่เดอะวีกเอนด์เคยร่วมงานด้วย อัลบั้มรุ่นมาตรฐานไม่มีฟีเจอร์ใด ๆ แต่รุ่นรีมิกซ์มีนักร้องรับเชิญจากโครมาติกส์และลิลอูซีเวิร์ต ธีมของ"อาฟเตอร์อาเวอส์"จะพาสำรวจความเหงา ความเกลียดชังตนเอง และการหลบหนีจากโลกของความเป็นจริง
ก่อนออกอัลบั้มเดอะวีกเอนด์ยืนยันว่า"อาฟเตอร์อาเวอส์"จะมีสไตล์ที่แตกต่างไปจากอัลบั้มก่อนอย่าง "สตาร์บอย" (2016) นักข่าวสายดนตรีระบุว่าอัลบั้มนี้เป็นการสร้างสรรค์งานศิลปะใหม่สำหรับเดอะวีกเอนด์ ด้วยแนวเพลงนิวเวฟและดรีมป็อป งานศิลปะและสุนทรียภาพของอัลบั้มที่ใช้สำหรับการประชาสัมพันธ์ได้รับการอธิบายว่าเป็นแนวศิลปะจิตอลวนและได้รับแรงบันดาลใจจากภาพยนตร์หลายเรื่อง เช่น "คาสิโน" (1955), "เฟียร์แอนด์โลธิงอินลาสเวกัส" (1998), "โจ๊กเกอร์" (2019) และ"อันคัตเกมส์" (2019) ในขณะที่ชื่ออัลบั้มนั้นยืมมาจากภาพยนตร์ในชื่อเดียวกันในปี ค.ศ. 1985 ที่กำกับโดยมาร์ติน สกอร์เซซี
"อาฟเตอร์อาเวอส์" ได้ปล่อยซิงเกิลโปรโมตจำนวน 4 เพลงได้แก่ "ฮาร์ตเลส" "ไบลน์ดิงไลตส์" "อินยัวร์อายส์" และ "เซฟยัวร์เทียส์" ซึ่งสามเพลงแรกขึ้นอันดับหนึ่งในบิลบอร์ดฮอต 100 เพลงไตเติลเปิดตัวเป็นซิงเกิลโปรโมตในเดือนมีนาคม ค.ศ. 2020 "อาฟเตอร์อาเวอส์"ทำลายสถิติการฟังเพลงล่วงหน้าทั่วโลกมากที่สุดในประวัติศาสตร์แอปเปิลมิวสิก โดยมีผู้ใช้มากกว่า 1.02 ล้านคน โดยทั่วไปอัลบั้มนี้ได้รับการวิจารณ์ในเชิงบวก; นักวิจารณ์บางคนยกให้เป็นผลงานที่ดีที่สุดของเดอะวีกเอนด์ อัลบั้มสามารถเปิดตัวติดอันดับยอดบิลบอร์ด 200 ซึ่งเป็นอัลบั้มอันดับหนึ่งในสี่ของเดอะวีกเอนด์ในสหรัฐอเมริกา และอยู่ในอันดับสูงสุดเป็นเวลาสี่สัปดาห์ติดต่อกัน "อาฟเตอร์อาเวอส์"ยังขึ้นสู่จุดสูงสุดในอีก 20 ประเทศ รวมถึงแคนาดาบ้านเกิดของเขาและสหราชอาณาจักร ในเดือนธันวาคม ค.ศ. 2022 อัลบั้มนี้ได้รับการรับรองระดับทริเบิลแพตทินัมโดยสมาคมผู้ประกอบกิจการเพลงของสหรัฐอเมริกา
เพื่อสนับสนุน"อาฟเตอร์อาเวอส์"และสตูดิโออัลบั้มชุดที่ 5 "ดอว์นเอฟเอ็ม" (2022) เดอะวีกเอนด์กำลังเริ่มดำเนินการอาฟเตอร์อาเวอส์ทิลดอว์นทัวร์ ซึ่งจะทัวร์ในทวีปอเมริกาเหนือและใต้ ยุโรป เอเชีย แอฟริกา ตะวันออกกลาง และออสเตรเลีย
วัดมงคลสถาน (จังหวัดตรัง)

วัดมงคลสถาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละมอ อำเภอนาโยง จังหวัดตรัง
วัดมงคลสถานตั้งวัดเมื่อ พ.ศ. 2449 เดิมชื่อว่า วัดละมอ โดยตั้งตามชื่อหมู่บ้าน ต่อมาได้เปลี่ยนชื่อเป็นวัดมงคลสถาน หลังจากได้รับพระราชทานวิสุงคามสีมา เมื่อ พ.ศ. 2480 ได้รับการขึ้นทะเบียนโบราณสถานเมื่อวันที่ 29 พฤศจิกายน พ.ศ. 2545
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2480 กว้าง 12 เมตร ยาว 8 เมตร สร้างโดยช่างท้องถิ่น โครงสร้างเป็นคอนกรีตเสริมเหล็ก ก่อสร้างตามคติการก่อสร้างอุโบสถอย่างเคร่งครัด โดยหันหน้าไปทางทิศตะวันออก มีช่องแสงเหนือบานประตูและที่หน้าต่างเป็นรูปดวงอาทิตย์มีรัศมีเป็นแฉก ๆ เป็นรูปครึ่งวงกลม ส่วนช่องแสงตลอดแนวของฝาผนังทุกด้านเป็นรูปวงกลมฉลุลายเหมือนกลีบดอกไม้ หลังคาของอุโบสถลดหลั่นลงมา ไม่มีช่อฟ้า ใบระกา และหางหงส์ วัดได้มีการสร้างอุโบสถหลังใหม่อีก 1 หลัง ศาลาการเปรียญ โครงสร้างคอนกรีตเสริมเหล็ก และกุฏิสงฆ์ 4 หลัง
เกาะเหลาตรง

เกาะเหลาตรง ตั้งอยู่ในตำบลท่าข้าม อำเภอปะเหลียน จังหวัดตรัง อยู่ในเขตน่านน้ำทะเลตรัง-สตูล เป็นแหล่งโบราณคดีทั้งที่ขุดค้นแล้ว และยังไม่ได้ขุดค้นโบราณวัตถุ 
เกาะเหลาตรงเดิมชื่อ เกาะปูเลา-ตะฮง เป็นภาษามลายู แปลว่า "เกาะมะเขือ" ในสมัยอยุธยาตอนปลาย เกาะเหลาตรงยังไม่มีคนอยู่อาศัย ชาวประมงใช้เป็นที่หลบลมพายุ แวะจอดเรือหาน้ำจืดจากบ้านหยงสตาร์และแวะนำเรือที่ชำรุดขึ้นซ่อมบริเวณเกาะเหลาตรง ประมาณ พ.ศ. 2430 ในสมัยพระบาทสมเด็จพระจุลจอมเกล้าเจ้าอยู่หัว มีการทำไม้ฟืนจากต้นแสม ตัดเป็นท่อนสั้น ๆ ผ่าเป็นดุ้น มัดบรรทุกเรือสำเภาไปขายที่ปีนัง และสิงคโปร์ เกาะมีป่าชายเลนที่มีต้นแสมและโกงกางเป็นจำนวนมาก ชาวจีนจึงเข้ามาทำงานและปลูกบ้านเรือนพักอาศัยอยู่บนเกาะ แต่เมื่อมีคนอยู่อาศัยมากขึ้นจึงมีปัญหาเรื่องน้ำจืดจึงได้อพยพออกจากเกาะไปปลูกสร้างบ้านเรือนพักอาศัยบริเวณหน้าที่ทำการด่านศุลกากรหยงสตาร์ ทำให้เกาะเหลาตรงมีสภาพเป็นเกาะร้างนับแต่นั้นถึงปัจจุบัน
จากหลักฐานทางโบราณคดีเกี่ยวกับเครื่องถ้วยที่เกาะเหลาตรง พบว่ามีทั้งเครื่องถ้วยที่ผลิตในประเทศไทย เช่น โอ่ง ไห และเครื่องถ้วยที่ผลิตจากต่างประเทศ ได้แก่ เครื่องถ้วยยุโรป และเครื่องถ้วยจีน สำหรับเครื่องถ้วยยุโรปเป็นเครื่องถ้วยที่พบทั่วไปตามท่าเรือเก่าในจังหวัดสงขลา พัทลุง ปัตตานี และนราธิวาส นอกจากนี้ยังมีรายงานว่าพบเครื่องถ้วยยุโรปแบบเดียวกันในแหล่งโบราณคดีหลายแห่งในประเทศอินโดนีเชีย สิงคโปร์ และมาเลเซีย สันนิษฐานว่าเครื่องถ้วยยุโรปที่พบ ผลิตในราว พ.ศ. 2343–2437 โดยมีตัวแทนนำเข้าคือ บริษัทดัตซ์ อีสต์ อินเดีย คอร์ปอเรชันของฮอลแลนด์ (Dutch East India Corporation) บนเกาะยังมีซากปรักหักพังของศาลเจ้าจีนโบราณตั้งอยู่ใกล้เคียงกันอีกด้วย
กาเตรีนา ซาเกลาโรปูลู

กาเตรีนา ซาเกลาโรปูลู (เกิด 30 พฤษภาคม พ.ศ. 2499) เป็นผู้พิพากษาชาวกรีก อดีตประธานาธิบดีกรีซ และอดีตประธานสภาแห่งรัฐ (ศาลปกครองสูงสุด)
เมื่อวันที่ 22 มกราคม พ.ศ. 2563 สภาผู้แทนราษฎรมีมติเสียงส่วนใหญ่เลือกให้เธอดำรงตำแหน่งประธานาธิบดีต่อจากโปรโกปิส ปัฟโลปูโลส เธอเข้ารับตำแหน่งในวันที่ 13 มีนาคม พ.ศ. 2563 เป็นประธานาธิบดีหญิงคนแรกของประเทศ
ยมลแห่งยมโลก

ยมลแห่งยมโลก (; โรมาจิ: "Yomi no Tsugai") เป็นซีรีส์มังงะญี่ปุ่น แต่งเรื่องและวาดภาพโดยฮิโรมุ อารากาวะ ตีพิมพ์ในนิตยสาร"โชเน็งกังกังรายเดือน" นิตยสารมังงะแนว"โชเน็ง"ของบริษัทสแควร์เอนิกซ์ตั้งแต่เดือนธันวาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ มีการประกาศสร้างเป็นซีรีส์อนิเมะโทรทัศน์โดยสตูดิโอโบนส์ฟิลม์แล้ว
โยมาวาริ เนโกะ

โยมาวาริ เนโกะ (; โรมาจิ: "Yomawari Neko"; #เปลี่ยนทาง "แมวผู้เฝ้ายามกลางคืน" เป็นซีรีส์มังงะญี่ปุ่น แต่งเรื่องและวาดภาพโดยคาโอรุ ฟูกายะ เดิมเผยแพร่ทางบัญชีทวิตเตอร์ของผู้เขียนในเดือนตุลาคม พ.ศ. 2558 ซีรีส์เดิมได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือมังงะรวมเล่ม ("ทังโกบง") 1 เล่มในเดือนมิถุนายน พ.ศ. 2559 ภายหลังสำนักพิมพ์โคดันชะได้ลิขสิทธิ์ตีพิมพ์ ตีพิมพ์เล่มหนึ่งซ้ำและตีพิมพ์เล่มต่อ วางจำหน่ายถึงเล่มที่ 9 เมื่อเดือนพฤศจิกายน พ.ศ. 2565 ซีรีส์อนิเมะดัดแปลงผลิตโดยสตูดิโอโชงากูกังมิวสิกแอนด์ดิจิตัลเอ็นเตอร์เทนเมนต์ มีกำหนดออกอากาศในเดือนมีนาคม พ.ศ. 2566 
มังงะได้รับรางวัลชนะเลิศสาขาเรื่องสั้นในงานรางวัลวัฒนธรรมเทซูกะ โอซามุครั้งที่ 21
The manga won the Short Story Award at the 21st Tezuka Osamu Cultural Prize.
ให้เสียงโดย: Takayuki Yamada
ให้เสียงโดย: Atsumi Tanezaki
ดิ ไอดอลมาสเตอร์ มิลเลียนไลฟ์

ดิ ไอดอลมาสเตอร์ มิลเลียนไลฟ์ (; โรมาจิ: "Aidorumasutā Mirion Raibu!"; ชื่อภาษาอังกฤษทางการว่า THE iDOLM@STER MILLION LIVE!) เป็นซีรีส์สื่อผสมญี่ปุ่นภาคแยกของ"ดิไอดอลมาสเตอร์ " เริ่มด้วยเกมชื่อเดียวกัน เกี่ยวกับกลุ่มไอดอลกลุ่มใหม่ที่ทำงานร่วมกับไอดอลของ 765 โปรดักชันส์ และโปวดิวเซอร์ที่บริษัท 765 เทียเตอร์
เกมต้นฉบับเป็นเกมจำลองสถานการณ์ปั้นไอดอลญี่ปุ่น พัฒนาและบริหารโดยบันไดนัมโกะเอนเตอร์เทนเมนต์ จำหน่ายทางแพลตฟอร์มเครือข่ายสังคม GREE ในเดือนกุมภาพันธ์ พ.ศ. 2556 สำหรับแพลตฟอร์มแอนดรอยด์และไอโอเอส และสำหรับฟีเจอร์โฟน เกมจังหวะ ชื่อ "ดิไอดอลมาสเตอร์ มิลเลียนไลฟ์! เทียเตอร์เดส์" จำหน่ายในวันที่ 29 มิถุนายน พ.ศ. 2560 เกมต้นฉบับสิ้นสุดการให้บริการในวันที่ 18 มีนาคม พ.ศ. 2561 เหลือเพียง "เทียเตอร์เดส์" ในฐานะเกมหลักของ "มิลเลียนไลฟ์" ซีรีส์อนิเมะโทรทัศน์ดัดแปลงผลิตโดยสตูดิโอชิโรงูมิ ออกอากาศตั้งแต่เดือนตุลาคม พ.ศ. 2566, โดยก่อนการออกอากาศทางโทรทัศน์ ซีรีส์อนิเมะ เรื่องนี้ได้เข้าฉายในโรงภาพยนตร์โดยแบ่งฉายเป็น 3 ภาค
ภาพรวม.
"มิลเลียนไลฟ์" แนะนำไอดอล 37 คน ทำงานร่วมกับไอดอล 13 คนของ 765 Production ส่วน "เทียเตอร์เดส์" เพิ่มไอดอลอีก 2 คนและเลขาอีก 1 คน เมื่อเปรียบเทียบกับภาคแยกอื่น ๆ ในซีรีส์ ดิ ไอดอลมาสเตอร์ ไอดอลหน้าใหม่จะทำงานร่วมกับและและมีปฏิสัมพันธ์กับไอดอลจาก 765 การออกแบบโดยทั่วไปและองค์ประกอบภาพส่วนใหญ่ทำโดย เอ-1 พิกเจอร์ส ซึ่งเป็นสตูดิโอแอนิเมชันเดียวกับที่รับผิดชอบการสร้างแอนิเมชั่นอนิเมะซีรีส์ ดิ ไอดอลมาสเตอร์ หลายเรื่อง
คาริง อิโซเบะ

คาริง อิโซเบะ (<ruby>礒部 花凜<rt>いそべ かりん</rt></ruby>, 26 พฤษภาคม 1994 -) เป็น นักแสดง นักพากย์ และ นักร้อง ชาวญี่ปุ่น เกิดที่จังหวัดนาระ สังกัดอะมิวส์ จบหลักสูตรดุริยางคศิลป์ ภาควิชาศิลปะการแสดง มหาวิทยาลัยศิลปะโอซากะ
เฮ่อ เจี้ยนขุย

เฮ่อ เจี้ยนขุย (เกิดปี 1984) เป็นนักวิจัยด้านฟิสิกส์ชีวภาพชาวจีน และรองศาสตราจารย์ประจำภาควิชาชีววิทยา มหาวิทยาลัยวิทยาศาสตร์และเทคโนโลยีภาคใต้ (SUSTech) ในเสิ่นเจิ้น ประเทศจีน เขาจบการศึกษาปริญญาเอกจากมหาวิทยาลัยไรซ์ในเท็กซัส ชำนาญการด้านวิวิฒนาการโปรตีน ซึ่งรวมถึงของเทคโนโลยี CRISPR เฮ่อเรียนรู้เทคนิกการตัดต่อยีน CRISPR/Cas9 ในฐานะนักวิจัยหลังปริญญาเอกที่มหาวิทยาลัยสแตนฟอร์ด ในแคลิฟอร์เนีย
เฮ่อกลายมาเป็นที่รู้จักไปทั่วในเดือนพฤศจิกายนหลังเขาอ้างว่าได้สร้างทารกมนุษย์คนแรกที่ผ่านการตัดต่อจีโนม ทารกแฝดหญิงคู่นี้เป็นที่รู้จักภายใต้ชื่อปลอม ลูลู และ นานา ซึ่งเกิดเมื่อเดือนตุลาคม 2018 ในระยะแรก กรณีนี้ได้รับการเชิดชูจากสื่อว่าเป็นการพัฒนาทางวิทยาศาสตร์ขั้นสำคัญ แต่หลังการตรวจสอบกระบวนการทำการทดลองของเขาอย่างละเอียดแล้ว เฮ่อถูกประณามอย่างหนักไปทั่ว และในวันที่ 29 พฤศจิกายน 2018 ทางการจีนได้ทำการสั่งห้ามเฮ่อทำกิจกรรมการวิจัยใด ๆ และในวันที่ 21 มกราคม 2019 เขาถูกไล่ออกจากมหาวิทยาลัย SUSTech
ต่อมาในปี 2019 นักกฎหมายในจีนรายงานว่าหลังกรณีมนุษย์ที่ถูกตัดต่อพันธุกรรมคนแรกของเฮ่อ เจี้ยนขุย ทำให้มีการร่างข้อกำหนดให้บุคคลใดที่ทำการดัดแปรแก้ไขจีโนมของมนุษย์ผ่านวิธีการตัดต่อยีน จะต้องมีภาระรับผิดชอบต่อผลกระทบทางลบใด ๆ ที่เกี่ยวข้องตามมา ในเดือนธันวาคม 2019 วารสาร "MIT Technology Review" รายงานภาพรวมของกรณีถกเถียงเท่าที่เป็นอยู่ในตอนนั้น ในรายงานฉบับนี้ยังมีเนื้อหาบางส่วนที่มาจากผลการวิจัยส่วนที่ยังไม่ได้รับการตีพิมพ์ที่ใดมาก่อน ในวันที่ 30 ธันวาคม 2019 ศาลประชาชนแขวงหนันชาน นครเสินเจิ้นพิพากษาให้เฮ่อถูกจำคุกสามปี และเสียค่าปรับสามล้านหยวน เฮ่อ เจี้ยนขุย ได้รับการปล่อยตัวจากเรื่อนจำในเดือนเมษายน 2022
เฮ่อได้รับการขึ้นชื่อเป็นหนึ่งใน 100 บุคคลผู้ทรงอิทธิพลประจำปี 2019 ของนิตยสาร "Time" มีการขนานนามเขาไว้หลากหลายว่าเป็นทั้ง "นักวิทยาศาสตร์ป่าเถื่อน" (rogue scientist), "ดร. แฟรงเกนสไตน์ ของจีน", และ "อัจฉริยะบ้า" (mad genius) นักพันธุศาสตร์แห่งมหาวิทยาลัยฮาร์วาร์ด จอร์จ เชิร์ช บรรยายเขาไว้ว่าเป็นแพะบูชายัญให้กับการตัดต่อยีน ที่ "ประสงค์จะเป็นผู้พลีชีพที่มาเป็นคนแรก"
ชิอากิ โคบายาชิ

ชิอากิ โคบายาชิ (<ruby>小林 千晃<rt>こばやし ちあき</rt></ruby>, 4 มิถุนายน 1994 -) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสำนักงานโอซาวะ
ภาคขุลนา

ขุลนา  เป็นภาคที่มีขนาดใหญ่เป็นอันดับที่สองในบรรดาภาคทั้งแปดของประเทศบังกลาเทศ มีเนื้อที่ 22,285 ตารางกิโลเมตร (8,604 ตร.ไมล์) และมีประชากร 15,563,000 คนจากสำมะโนประชากร พ.ศ. 2554 เมืองหลักและเมืองที่ใหญ่ที่สุดของภาคคือขุลนา
ภาคของประเทศบังกลาเทศ

ภาค ("พิภาค") เป็นเขตการปกครองระดับแรกในประเทศบังกลาเทศ ณ พ.ศ. 2566 บังกลาเทศแบ่งออกเป็น 8 ภาค แต่ละภาคได้รับการตั้งชื่อตามเมืองใหญ่ซึ่งยังทำหน้าที่เป็นศูนย์กลางการบริหารของภาคนั้นด้วย แต่ละภาคแบ่งออกเป็นอำเภอซึ่งแบ่งย่อยออกไปอีกเป็นตำบลและสภาชนบท
รายชื่อภาค.
ภาคของบังกลาเทศมีดังต่อไปนี้
ภาคจิตตะกอง

จิตตะกอง  หรือ จัฏฏคราม  เป็นภาคที่มีขนาดใหญ่ที่สุดในบรรดาภาคทั้งแปดของประเทศบังกลาเทศ ครอบคลุมพื้นที่ทางตะวันออกเฉียงใต้สุดของประเทศ มีเนื้อที่ทั้งหมดประมาณ 33,909.00 ตารางกิโลเมตร (13,092.34 ตารางไมล์) และมีประชากร 33,202,326 คนจากสำมะโนประชากร พ.ศ. 2565
ภาคจิตตะกองเป็นที่ตั้งของค็อกซิสบาซาร์ ชายหาดทะเลธรรมชาติที่ยาวที่สุดในโลก รวมทั้งเป็นที่ตั้งของเกาะเซนต์มาร์ตินส์ พืดหินปะการังเพียงแห่งเดียวของบังกลาเทศ
ภาคธากา

ธากา  เป็นภาคหนึ่งของประเทศบังกลาเทศ เป็นที่ตั้งของธากาซึ่งเป็นทั้งเมืองหลักของภาคและเมืองหลวงของประเทศ ภาคธากามีอาณาเขตติดต่อกับภาคอื่น ๆ ทุกภาค ยกเว้นภาครังปุระ
เขตการปกครอง.
ก่อน พ.ศ. 2558 ภาคธากาประกอบด้วย 17 อำเภอ อย่างไรก็ตาม อำเภอ 4 อำเภอที่อยู่ทางเหนือสุดได้แยกออกไปตั้งเป็นภาคมัยมันสิงห์ใน พ.ศ. 2558 ส่วนอำเภออีก 5 อำเภอที่อยู่ทางฟากใต้ของแม่น้ำคงคา/แม่น้ำปัทมาอยู่ในขั้นตอนการแยกพื้นที่ออกไปตั้งเป็นภาคใหม่คือภาคปัทมาในอนาคต
โดยปัจจุบันภาคธากาแบ่งเขตการปกครองออกเป็น 13 อำเภอ มีรายชื่อดังต่อไปนี้
ภาคบอรีชัล

บอรีชัล  เป็นภาคหนึ่งในภาคกลางตอนล่างของประเทศบังกลาเทศ มีเนื้อที่ 13,644.85 ตารางกิโลเมตร (5,268.31 ตารางไมล์) และมีประชากร 8,325,666 คนตามสำมะโนประชากร พ.ศ. 2554 ภาคบอรีชัลเป็นภาคที่มีประชากรน้อยที่สุดในบรรดาภาคทั้งแปดของประเทศ มีอาณาเขตติดต่อกับภาคธากาทางทิศเหนือ ติดต่อกับภาคจิตตะกองทางทิศตะวันออก ติดต่อกับอ่าวเบงกอลทางทิศใต้ และติดต่อกับภาคขุลนาทางทิศตะวันตก เมืองหลักของภาคคือบอรีชัล ตั้งอยู่ในดินดอนสามเหลี่ยมปากแม่น้ำปัทมา ภาคบอรีชัลมีแม่น้ำหลายสายไหลผ่าน จึงมีคำกล่าวว่า "ข้าว แม่น้ำ และลำคลองก่อกำเนิดบอรีชัล"
ภาคมัยมันสิงห์

มัยมันสิงห์  เป็นหนึ่งในภาคทั้งแปดของประเทศบังกลาเทศ ได้รับการจัดตั้งขึ้นใน พ.ศ. 2558 โดยแยกพื้นที่ตอนเหนือของภาคธากาออกมา ภาคนี้มีเนื้อที่ 10,485 ตารางกิโลเมตร (4,048 ตารางไมล์) และมีประชากร 11,370,000 คนตามสำมะโนประชากร พ.ศ. 2554 เมืองหลักของภาคคือมัยมันสิงห์
ภาครังปุระ

รังปุระ  เป็นภาคหนึ่งของประเทศบังกลาเทศ ได้รับการจัดตั้งขึ้นโดยแยกพื้นที่ออกจากภาคราชชาฮีเมื่อวันที่ 25 มกราคม พ.ศ. 2553 มีประชากร 15,665,000 คนจากสำมะโนประชากร พ.ศ. 2554
ภาคราชชาฮี

ราชชาฮี  เป็นหนึ่งในแปดภาคของประเทศบังกลาเทศ มีเนื้อที่ 18,174.4 ตารางกิโลเมตร (7,017.2 ตารางไมล์) และมีประชากรจำนวน 18,484,858 คน ตามสำมะโนประชากร พ.ศ. 2554 ภาคราชชาฮีประกอบด้วย 8 อำเภอ 70 ตำบล และ 1,092 สภาชนบท
ภาคสิเลฏ

สิเลฏ  เป็นภาคหนึ่งของประเทศบังกลาเทศ ตั้งอยู่ทางทิศตะวันออกเฉียงเหนือของประเทศ ได้รับการจัดตั้งขึ้นเมื่อ พ.ศ. 2538 มีประชากรจำนวน 11,034,863 คน (ใน พ.ศ. 2565)
วังเจ้าเมืองพัทลุง

วังเจ้าเมืองพัทลุง เป็นวังของเจ้าเมืองพัทลุงในสมัยการปกครองแบบกินเมือง ตั้งอยู่หมู่ที่ 4 ตำบลลำปำ อำเภอเมืองพัทลุง จังหวัดพัทลุง ประกอบด้วยวังเก่าและวังใหม่ เป็นเรือนไทยที่มีรูปแบบผสมผสานระหว่างภาคกลางกับภาคใต้
ประวัติ.
วังเจ้าเมืองพัทลุงสร้างโดยพระยาอภัยบริรักษ์ (น้อย) ซึ่งเป็นเจ้าเมืองพัทลุงระหว่าง พ.ศ. 2412–2431 ได้สร้างที่พำนัก ซึ่งใช้เป็นที่ว่าราชการเมืองด้วย แต่ไม่ปรากฏหลักฐานแน่ชัดว่าสร้างในสมัยใด ตกทอดเป็นของเจ้าเมืองคนถัดมาคือ พระยาวรวุฒิไวย ฯ (น้อย) ได้พำนักอยู่ที่วังเก่าจนถึงอนิจกรรมเมื่อปี พ.ศ. 2446 วังเก่าจึงตกเป็นมรดกแก่บุตรชายของท่าน คือหลวงศรีวรวัตร (พิณ จันทโรจวงศ์) หลังจากนั้นก็ตกเป็นมรดกของคุณยายประไพ มุตตามระ บุตรีของหลวง ศรีวรวัตร ซึ่งมีศักดิ์เป็นหลานของพระยาวรวุฒิไวย ฯ ก่อนจะมอบให้แก่กรมศิลปากร กรมศิลปากรได้ประกาศขึ้นทะเบียนเป็นโบราณสถานวังเก่า เมื่อวันที่ 16 กรกฎาคม พ.ศ. 2535
ส่วนวังใหม่สร้างโดยพระยาอภัยบริรักษ์ (เนตร) เมื่อ พ.ศ. 2434 วังใหม่สร้างขึ้นด้านหลังวังเก่าทางด้านทิศใต้ติดกับคลองลำปำ จึงมีชาวบ้านเรียกวังใหม่นี้ว่า "วังชายคลอง" หรือ "วังใหม่ชายคลอง" แต่ไม่เป็นที่นิยมเรียกเท่าชื่อ "วังใหม่" ได้รับการขึ้นทะเบียนโบราณสถานในส่วนวังใหม่เมื่อวันที่ 31 พฤษภาคม พ.ศ. 2526
สถาปัตยกรรม.
วังเก่า.
วังเก่าเป็นเรือนไทยแฝดสามหลังติดกัน จั่วขวางตะวัน ใต้ถุนสูงหลังที่ 1 และ 2 ทำเป็นห้องนอนหน้าห้องนอนของหลังที่ 1 และ 2 ปล่อยเป็นห้องโถงติดต่อกันห้องแม่ทานเป็นห้องที่ 3 ลักษณะเป็นห้องยาวครอบคลุมพื้นที่แนวห้องโถงหน้าเรือนหลังที่ 1 และ 2 ถัดออกไปเป็นชานขนาดเล็กต่อไปยังเรือนครัววัสดุก่อสร้างเป็นไม้ทั้งหมด
วังใหม่.
วังใหม่เป็นกลุ่มเรือนไทย 5 หลังยกพื้นสูงล้อมรอบชานบ้านที่อยู่ตรงกลางเป็นลานทรายก่อด้วยกำแพงอิฐกั้นทรายไว้เพื่อยกระดับลานทรายให้สูงกว่าพื้นธรรมดา กลุ่มเรือนไทย 5 หลังประกอบไปด้วยเรือนประธาน ซึ่งเป็นที่พักของพระยาอภัยบริรักษ์ (เนตร) เจ้าเมือง พร้อมภรรยาเอกและบุตร ลักษณะเป็นเรือนแฝด 2 หลัง ภายในเรือนแฝดมีห้องนอนหลายห้อง
หน้าห้องนอนลักษณะเป็นโถง คงเป็นที่สำหรับเจ้าเมืองว่าราชการโดยมีระเบียงลดระดับลงไปจากห้องนี้อยู่ 2 ด้าน ถัดลงไปก็เป็นลานบ้านซึ่งเป็นลานทราย กลางลานทรายมีต้นชมพู่ขนาดใหญ่ต้นหนึ่งมีแท่นก่อด้วยอิฐรอบเป็นที่นั่ง ส่วนเรือนไทยอีก 4 หลัง ที่ล้อมรอบลานบ้านอยู่นี้ 3 หลัง เป็นเรือนขนาดเล็ก มีห้องนอนและระเบียงหน้าห้องเหมือนกันทั้ง 3 หลัง ใช้เป็นที่อยู่ของอนุภรรยาและบุตร อีกหลังหนึ่งเป็นเรือนครัวมีขนาดใหญ่กว่าเรือนเล็กทั้ง 3 หลัง
จัสตีซ (อัลบั้มจัสติน บีเบอร์)

จัสตีซ  เป็นสตูดิโออัลบั้มลำดับที่ 6 ของนักร้องชาวแคนาดา จัสติน บีเบอร์ เผยแพร่เมื่อวันที่ 19 มีนาคม ค.ศ. 2021 โดยเดฟแจมเรเคิดดิงส์ โดยมีนักร้องรับเชิญคือ คาลิด, แชนซ์เดอะแร็ปเปอร์, เดอะคิดลารอย, โดมินิก ไฟก, แดเนียล ซีซาร์, จีเวอน, บีม, เบิร์นนา บอย และเบนนี บลังโก อัลบั้ม "ทริเบิลชักส์" รุ่นดีลักซ์วางจำหน่ายในวันที่ 26 มีนาคม ค.ศ. 2021 หนึ่งสัปดาห์หลังจากรุ่นมาตรฐาน มีนักร้องรับเชิญเพิ่มเติมจากลิลอูซีเวิร์ต, เจเดน สมิธ, ควาโว, ดาเบบี และโทรี เคลลี ฉบับสมบูรณ์วางจำหน่ายในวันที่ 8 ตุลาคม ค.ศ. 2021 และมีแทร็กในเวอร์ชันร้านค้าของอัลบั้มที่ไม่ได้รวมในอัลบั้มปกติ โดยมีนักร้องรับเชิญเพิ่มเติมจากทรอยบอยและพูแบร์ อัลบั้มนี้เป็นอัลบั้มภาคต่อของอัลบั้มก่อนหน้าของบีเบอร์ "เชนเจส" (2020) ผลิตโดยโปรดิวเซอร์คือเบนนี บลังโก, วิชวลรอยต์, แอนดรูว์ วัตต์, สกริลเลกซ์, ฟินเนียส, จอน เบลเลียน และเดอะมอนสเตอร์สแอนด์สเตรนเจอรซ์
อัลบั้มนี้ได้ปล่อยซิงเกิล 6 เพลง ซึ่งทั้งหมดติดอันดับสูงสุด 20 ของชาร์ตบิลบอร์ดฮอต 100 ในสหรัฐ "โฮลี" ซึ่งมีแชนซ์เดอะแร็ปเปอร์ร่วมร้อง เปิดตัวเป็นซิงเกิลนำเมื่อวันที่ 18 กันยายน ค.ศ. 2020 "โลนลี" เป็นเพลงร่วมกับเบนนี บลังโก วางจำหน่ายเป็นซิงเกิลที่สองในวันที่ 16 ตุลาคม ค.ศ. 2020 "เอนีวัน" วางจำหน่ายเป็นซิงเกิลที่สามในวันที่ 1 มกราคม ค.ศ. 2021 "โฮลด์ออน" วางจำหน่ายเป็นซิงเกิลที่สี่ในวันที่ 5 มีนาคม ค.ศ. 2021 "พีเชส" ซึ่งมีแดเนียล ซีซาร์และจีเวอนร่วมร้อง เปิดตัวเป็นซิงเกิลที่ห้าพร้อมอัลบั้มในวันที่ 19 มีนาคม ค.ศ. 2021 "โกสต์" เปิดตัวเป็นซิงเกิลที่หกเมื่อวันที่ 10 กันยายน ค.ศ. 2021
"จัสตีซ"เปิดตัวบนชาร์ตสิบประเทศ รวมถึงบิลบอร์ด 200 ในสหรัฐและชาร์ตอัลบั้มของแคนาดา ซิงเกิล "พีเชส" เปิดตัวพร้อม ๆ กันบนชาร์ตบิลบอร์ดฮอต 100 ของสหรัฐ และแคเนเดียนฮอต 100 ติดอันดับสูงสุดเป็นอันดับที่ 8 และทำให้เขากลายเป็นศิลปินเดี่ยวที่อายุน้อยที่สุดที่ประสบความสำเร็จในอัลบั้มอันดับหนึ่งเมื่ออายุ 27 ปี "จัสตีซ" และ "พีเชส" ต่างครองอันดับหนึ่งในชาร์ตตามลำดับพร้อมกันในสัปดาห์เดียวกัน ทำให้บีเบอร์เป็นศิลปินชายเดี่ยวคนแรกที่ประสบความสำเร็จ อัลบั้มนี้ได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา
เมื่อออกวางจำหน่าย อัลบั้มนี้ได้รับการชื่นชมโดยทั่วไปจากนักวิจารณ์เพลง ซึ่งส่วนใหญ่ชมเชยการผลิตและเสียงร้องของอัลบั้ม แต่ก็มีการวิจารณ์ในด้านเนื้อเพลงและแนวคิดที่ "สับสน" ที่ล้อมรอบความความยุติธรรม
อัลบั้มนี้มีองค์ประกอบของแนวเพลงป็อปร็อก ซินท์ป็อป และนิวเวฟ บีเบอร์โปรโมตอัลบั้มด้วยการแสดงสดในรายการโทรทัศน์ต่าง ๆ เช่น แซเทอร์เดย์ไนต์ไลฟ์, เดอะวอยซ์, เดอะเลตเลตโชว์วิธเจมส์ คอร์เดน และกูดมอนิงอเมริกา เพื่อส่งเสริมอัลบั้ม "จัสตีซ" และ "เชนเจส" บีเบอร์จะเริ่มทัวร์คอนเสิร์ตครั้งที่ 4 ในชื่อจัสตีซเวิลด์ทัวร์ทั่วอเมริกาเหนือในปี ค.ศ. 2022 ในงานประกาศผลรางวัลแกรมมี ครั้งที่ 64 อัลบั้มและซิงเกิลได้รับการเสนอชื่อเข้าชิงทั้งหมด 8 รายการ ได้แก่ อัลบั้ม เพลง และบันทึกเสียงแห่งปี; และอีกสองรางวัลของเพลง "พีเชส"
โยชิมาซะ โฮโซยะ

โยชิมาซะ โฮโซยะ (<ruby>細谷 佳正<rt>ほそや よしまさ</rt></ruby>, 10 กุมภาพันธ์ 1982 -) เป็น นักพากย์ชายชาวญี่ปุ่น เกิดที่เมืองโอโนะมิจิจังหวัดฮิโรชิมะ ไม่ได้อยู่สังกัดบริษัทนักพากย์ใด ๆ
วัดเขาเจียก

วัดเขาเจียก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาเจียก อำเภอเมืองพัทลุง จังหวัดพัทลุง ทางทิศตะวันออกเป็นภูเขาเรียกว่า "เขาเจียก"
วัดเขาเจียกเรียกตามชื่อภูเขาสร้างขึ้นเมื่อ พ.ศ. 2181 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2101 ได้รับพระราชทานวิสุงคามสีมาเมื่อ พ.ศ. 2469 หลักฐานทางสถาปัตยกรรมที่ปรากฎ มีอายุไม่เกินสมัยรัตนโกสินทร์ตอนต้น
อุโบสถสร้างเมื่อ พ.ศ. 2453 เป็นอาคารทรงไทยไม่มีฝาผนัง ฐานก่อด้วยคอนกรีต เสาไม้หลังคามุงกระเบื้องดินเผา โดยพระแท่น พรหมสโร อดีตเจ้าอาวาสวัดเขาเจียกเป็นประธานสร้าง มีพระด้วง อินทสรง รองเจ้าอาวาส เป็นผู้ดำเนินการสร้าง สร้างอุโบสถเสร็จเมื่อปี พ.ศ. 2479 ต่อมาอุโบสถเดิมได้ทรุดโทรมลง พ.ศ. 2512 จึงได้ทำการบูรณะเปลี่ยนเสาไม้เป็นเสาคอนกรีต ภายในอุโบสถประดิษฐานพระพุทธรูปปูนปั้นปางมารวิชัย 3 องค์ พระโมคคัลลานะและสารีบุตร สร้างเมื่อ พ.ศ. 2471 หน้าพระประธานมีพระพุทธรูปหล่อด้วยสำริดปางสมาธิ มีจารึกว่า "หม่อมแหนสร้างไว้ พ.ศ. 2425" หน้าอุโบสถมีรูปเหมือนของพระด้วง บุญสโร สร้างด้วยปูนปั้นเมื่อ พ.ศ. 2471 
บริเวณวัดมีถ้ำพระเขาเจียก ตั้งอยู่ทางทิศใต้ของวัด บริเวณหน้าถ้ำเรียกว่าวัดใน บริเวณอุโบสถเรียกว่าวัดนอก ภายในถ้ำมีพระพุทธรูป ปูนปั้นปางไสยาสน์ทาสีทอง
8เทิร์น

8เทิร์น  เป็นบอยแบนด์ของเกาหลีใต้ที่ก่อตั้งโดยเอ็มเอ็นเอชเอนเตอร์เทนเมนต์ ปัจจุบันกลุ่มประกอบด้วยสมาชิก 8 คน ได้แก่ มยองโฮ, แจยุน, มินโฮ, ยุนซอง, เฮมิน, คยองมิน, ยุงยู และซึงฮอน กลุ่มเปิดตัวอย่างเป็นทางการในวันที่ 30 มกราคม ค.ศ. 2023 ด้วยการเปิดตัวมินิอัลบั้มแรกชื่อ "8Turnrise"
เกร็ก ซู

ซู กวง-ฮัน ; เกิด 31 ตุลาคม ค.ศ. 1990) หรือที่รู้จักในชื่อ เกร็ก ซู  และ เกร็ก ฮัน  เป็นนักแสดงและนักร้องชาวไต้หวัน เขาได้รับการเสนอชื่อเข้าชิงโกลเด้นเบลล์อวอร์ด สองครั้งจากบทบาทของเขาในซีรีส์โทรทัศน์เรื่อง "แฮฟยูเอเวอร์ฟอลเลนอินเลิฟ, มิสเจียง?" (2016) และ "บางวันหรือหนึ่งวัน" (2019–2020) เขายังปรากฏตัวในซีรีส์โทรทัศน์เรื่อง "เลิฟออฟแซนด์สตอร์ม" (2016) และ "โนแวร์แมน" (2019) รวมถึงภาพยนตร์เรื่อง "อะซัน" (2019) และ "มายเลิฟ" (2021) ในปี ค.ศ. 2020 เขาได้รับจัดอันดับในรายการ 100 ชาวจีนที่มีชื่อเสียง ของ "ฟอบส์" เป็นครั้งแรก โดยอยู่ในอันดับที่ 69
ซูเปิดตัวซิงเกิลแรกชื่อ "Yesterday No More" ในปี ค.ศ. 2020 และในปีถัดมา เขาก็ปล่อยสตูดิโออัลบั้มเปิดตัวในชื่อของตัวเอง ในปี ค.ศ. 2022 เขาได้รับการเสนอชื่อเข้าชิงรางวัลศิลปินหน้าใหม่จากโกลเดนเมโลดีอวอร์ด
ซูมิเระ โมโรโฮชิ

ซูมิเระ โมโรโฮชิ (<ruby>諸星<rt>もろほし</rt></ruby> すみれ, 23 เมษายน 1999 -) เป็นนักพากย์ นักแสดง และนักร้องชาวญี่ปุ่น สังกัดคณะละครฮิมาวาริ ค่ายเพลงไฟลอิงด็อก เกิดเมืองโออิ อำเภออาชิงารากามิ จังหวัดคานางาวะ
ฮิซาโกะ คาเนโมโตะ

ฮิซาโกะ คาเนโมโตะ (<ruby>金元 寿子<rt>かねもと ひさこ</rt></ruby>, 16 ธันวาคม 1987 –) เป็น นักพากย์ และ นักร้องหญิงชาวญี่ปุ่น เดิมเคยใช้ชื่อในวงการว่าไอกาวะ จุริ (<ruby>相川 寿里<rt>あいかわ じゅり</rt></ruby>) เกิดที่เมืองคุราชิกิ จังหวัดโอกายามะ สังกัดโปรดักชันเบาบับ ส่วนสูง 157 ซม.
เหรียญที่ระลึก &quot;ครบรอบ 40 ปีการสถาปนากองทัพโซเวียต&quot;

เหรียญที่ระลึก "ครบรอบ 40 ปีการสถาปนากองทัพโซเวียต"  เป็นเหรียญที่ระลึกทางการทหารของสหภาพโซเวียต สถาปนาเมื่อวันที่ 18 ธันวาคม ค.ศ. 1957 โดยกฤษฎีกาของสภาโซเวียตสูงสุดแห่งสหภาพโซเวียต เพื่อแสดงถึงการครบรอบ 40 ปีการสถาปนากองทัพโซเวียต ระเบียบการมอบเหรียญได้รับการแก้ไขเมื่อวันที่ 18 กรกฎาคม ค.ศ. 1980 ตามประกาศจากคณะกรรมการบริหารสูงสุดของสภาโซเวียตสูงสุดแห่งสหภาพโซเวียตเลขที่ 2523-X
ระเบียบการมอบเหรียญ.
เหรียญที่ระลึก "ครบรอบ 40 ปีการสถาปนากองทัพโซเวียต" มอบให้กับจอมพล นายพล พลเรือเอก เจ้าหน้าที่และจ่าสิบเอก ผู้ช่วยผู้บังคับการเรือ ทหารและกะลาสีที่สังกัดอยู่ในกองทัพโซเวียต กองกำลังของกระทรวงกิจการภายในหรือกระทรวงความมั่นคงแห่งรัฐในวันที่ 23 กุมภาพันธ์ ค.ศ. 1958 เหรียญนี้ถูกมอบในนามของสภาโซเวียตสูงสุดแห่งสหภาพโซเวียตโดยผู้บัญชาการหน่วยทหาร หน่วยงาน และสถาบันต่าง ๆ
เหรียญที่ระลึก "ครบรอบ 40 ปีการสถาปนากองทัพโซเวียต" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป
ลักษณะของเหรียญ.
เหรียญที่ระลึก "ครบรอบ 40 ปีการสถาปนากองทัพโซเวียต" เป็นเหรียญทองเหลืองทรงกลมเส้นผ่านศูนย์กลาง 32 มิลลิเมตร เบื้องหน้าของเหรียญเป็นรูปครึ่งตัวหันซ้ายของวลาดีมีร์ เลนิน เหนือกิ่งใบโอ๊กขึ้นไปครึ่งทางด้านซ้ายของเหรียญ และกิ่งใบลอเรลไปทางด้านขวาของเหรียญ ข้อความ "40" อยู่ในจุดที่ทั้งสองกิ่งใบพันกัน 
เบื้องหลังของเหรียญ อักษรนูนเป็นวงกลมตามเส้นรอบเหรียญเขียนว่า "เพื่อฉลองครบรอบ 40 ปี"  ตรงกลางสลักอักษรนูนสามแถวเขียนว่า "กองทัพโซเวียต"  ด้านล่างจารึกปี "1918–1958" ใต้ปีมีรูปดาวห้าแฉกนูนเล็กน้อย
เหรียญยึดติดกับแหวนผ่านห่วงแขวนที่ติดด้วยผ้าไหมกว้าง 24 มิลลิเมตร ผ้าไหมเป็นลายมัวเรพร้อมแถบขอบสีแดง 2 มิลลิเมตร ในแต่ละด้าน และแถบสีแดงตรงกลาง 2 มิลลิเมตร 2 แถบคั่นด้วยแถบสีขาว 2 มิลลิเมตร
ฮิโตมิ ฮาราดะ

ฮิโตมิ ฮาราดะ (<ruby>原田<rt>はらだ</rt></ruby>, 18 พฤศจิกายน -) เป็นนักพากย์และนักร้อง หญิงชาวญี่ปุ่น สูง 157 ซม. เกิดที่จังหวัดยามางุจิ เคยสังกัดอยู่โปรดักชันเบาบับ แต่ได้ลาออกไปในวันที่ 10 กันยายน 2016 ตอนนี้ไม่ได้สังกัดสำนักงานนักพากย์ที่ไหน
มีชื่อเสียงในฐานะนักร้องจากการร้องเพลงเกมของ minori เช่น และเกมอื่น ๆ อีกมากมาย รวมถึงเพลงอนิเมะ เช่น เพลงปิดเรื่อง สงครามจักรกล มนตรา ราตรี
เกาะไข่ (จังหวัดสตูล)

เกาะไข่ หรือ เกาะตะรัง เป็นเกาะขนาดเล็กขนาดราว 60,000 ตารางเมตร ในอุทยานแห่งชาติตะรุเตาตั้งอยู่ระหว่างเกาะตะรุเตากับเกาะอาดัง โดยอยู่ห่างจากเกาะตะรุเตาไปทางทิศตะวันตกประมาณ 20 กิโลเมตร เกาะตั้งอยู่ในท้องที่ตำบลเกาะสาหร่าย อำเภอเมืองสตูล จังหวัดสตูล สามารถขึ้นไปท่องเที่ยวบนเกาะไข่ได้ แต่ไม่อนุญาตให้พักค้างแรมบนเกาะ 
รูปร่างเกาะไข่คล้ายนกที่มีส่วนปากและหัวอยู่ทางด้านทิศเหนือและมีส่วนขาอยู่ทางด้านทิศตะวันตกของเกาะ ตรงส่วนขาข้างหนึ่งของนกมีซุ้มประตูหินธรรมชาติ ซึ่งเกิดจากหินตะกอนชนิดหินทราย (กลุ่มหินแก่งกระจาน) ทางด้านทิศใต้มีแนวหาดทรายคล้ายทะเลแหวกข้ามไปยังกองหินปลายเกาะ มีแนวปะการังอยู่โดยทั่วไปซึ่งส่วนใหญ่จะเป็นปะการังเขากวาง ในช่วงเดือนพฤศจิกายนจะมีเต่าทะเลขึ้นมาวางไข่เป็นจำนวนมาก 
ทางราชการมีการจัดกิจกรรมงานวิวาห์บนเกาะไข่ โดยจะมีพิธีลอดซุ้มประตูหินและจดทะเบียนสมรส
เรียวโกะ ชินตานิ

เรียวโกะ ชินตานิ (<ruby>新谷 良子<rt>しんたに りょうこ</rt></ruby>, 31 มีนาคม 1981 -) เป็น นักพากย์และนักร้องชาวญี่ปุ่น เกิดที่เมืองคานาซาวะ จังหวัดอิชิกาวะ สังกัด Lantis
มิซากิ วาตาดะ

มิซากิ วาตาดะ (<ruby>和多田 美咲<rt>わただ みさき</rt></ruby>, 16 มีนาคม -) เป็นนักพากย์หญิงชาวญี่ปุ่น เกิดในจังหวัดอิวาเตะ และโตในจังหวัดชิซึโอกะ สังกัดอาโอนิโปรดักชัน
วอลเลย์บอลหญิงชิงแชมป์ยุโรป 2023

วอลเลย์บอลหญิงชิงแชมป์ยุโรป 2023  เป็นการแข่งขันครั้งที่ 33 ของวอลเลย์บอลหญิงชิงแชมป์ยุโรป จัดขึ้นโดยสมาพันธ์วอลเลย์บอลยุโรป ซึ่งเป็นหน่วยงานกำกับดูแลวอลเลย์บอลของทวีปยุโรป เป็นครั้งที่สามที่จะมีการแข่งขันในสี่ประเทศ คือ เบลเยียม อิตาลี เยอรมนีและเอสโตเนีย
การแบ่งกลุ่ม.
การจับสลากแบ่งกลุ่มได้ดำเนินการดังนี้:
การจับสลากจัดขึ้นเมื่อวันที่ 16 พฤศจิกายน ค.ศ. 2023 ในนาโปลี ประเทศอิตาลี
รอบแรก.
สี่อันดับแรกของแต่ละกลุ่มจะผ่านเข้าสู่รอบต่อไป
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
โจจิ นากาตะ

โจจิ นากาตะ (中田 譲治, なかた じょうじ, 22 เมษายน 1954 -) เป็นนักพากย์ และ นักแสดง ชาวญี่ปุ่น เกิดที่โตเกียว สังกัดสำนักงานโอซาวะ
ผลงานโดดเด่นในฐานะนักพากย์ ได้แก่ กิโรโระในเคโรโระ ขบวนการอ๊บอ๊บป่วนโลก และ โคโตมิเนะ คิเรย์ ในมหาสงครามจอกศักดิ์สิทธิ์ เป็นต้น
ยูโกะ โกโต

ยูโกะ โกโต (<ruby>後藤 邑子<rt>ごとう ゆうこ</rt></ruby>, 28 สิงหาคม 1975 -) เป็นนักพากย์, ผู้จัดรายการวิทยุ และ นักร้อง ชาวญี่ปุ่น เกิดที่จังหวัดไอจิ สังกัดแอ็กเซลวัน
ผลงานเด่นได้แก่ อาซาฮินะ มิกุรุ ในซีรีส์สึซึมิยะ ฮารุฮิ, มัตสึกาเซะ มายุ ใน ไหงมาอยู่นี่ครับคุณครู!?, ฮิโระ ใน หอป่วนก๊วนตัวแสบ, เรียนนอน ใน Tears to Tiara , อาเนีย อาลส์ไทรม์ ใน โค้ด กีอัส, เรน ในซีรีส์เจ้าหญิงแฝดแห่งแดนมหัศจรรย์ และ ฟุโย คาเอเดะ ใน ชัฟเฟิล! เป็นต้น
การพนันในประเทศกัมพูชา

การพนันในประเทศกัมพูชา เป็นสิ่งผิดกฎหมายอย่างเป็นทางการภายใต้กฎหมายปราบปรามการพนัน ค.ศ. 1996 ซึ่งออกกฎหมายการพนันทุกรูปแบบที่ไม่ได้รับอนุญาต และมีบทลงโทษตั้งแต่การปรับเงินไปจนถึงโทษจำคุกระยะสั้น แม้ว่ากรมเรือนจำทั่วไปของรัฐบาลกัมพูชาจะไม่ได้ระบุว่าการพนันเป็นหนึ่งใน 28 ความผิดที่มีโทษจำคุก
ข้อห้ามในการพนันซึ่งขยายไปถึงการพนันออนไลน์ ซึ่งนำมาใช้กับพลเมืองกัมพูชาเท่านั้น ณ เดือนตุลาคม ค.ศ. 2015 ได้มี 75 กาสิโนให้ความบันเทิงแก่นักท่องเที่ยวชาวต่างชาติที่ดำเนินงานภายในประเทศกัมพูชา โดยมีรายได้ประมาณ 29 ล้านดอลลาร์สหรัฐให้แก่รัฐบาลแห่งชาติในช่วงเก้าเดือนแรกของปี และรายได้ 2 พันล้านดอลลาร์สำหรับกาสิโน ส่วนพลเมืองกัมพูชาได้รับอนุญาตให้เล่นการพนันผ่านการเล่นเกมที่ได้รับการสนับสนุนจากรัฐบาล รวมถึงสลากกินแบ่งแห่งชาติที่ดำเนินการโดยเอกชนห้ารายการ ซึ่งก่อนหน้านี้ชาวกัมพูชาได้รับอนุญาตให้เล่นสล็อตแมชชีนในกาสิโนของประเทศ อย่างไรก็ตาม เนื่องจากการร้องเรียนเรื่องความรุนแรงที่เกี่ยวข้องกับหนี้พนันและปัญหาจากการพนันที่แพร่หลาย สล็อตแมชชีนจึงถูกสั่งห้ามใน ค.ศ. 2009
การพนันเป็นงานอดิเรกที่นิยมฝังแน่นในวัฒนธรรมเอเชียตะวันออกเฉียงใต้โดยทั่วไปและโดยเฉพาะอย่างยิ่งในวัฒนธรรมกัมพูชา ผู้ชายที่ไม่เล่นการพนันมักถูกมองว่าไม่เป็นชาย ดังนั้น แม้จะมีกฎหมายห้ามเล่นการพนันของประชาชน แต่การพนันที่ผิดกฎหมายก็แพร่หลายในกัมพูชา ส่วนกองกำลังตำรวจในกัมพูชาซึ่งปกครองโดยหนึ่งในรัฐบาลที่ฉ้อฉลที่สุดในโลก มักจะมองเป็นอย่างอื่น เนื่องจากกาสิโนอนุญาตให้คนในท้องถิ่นเข้าได้อย่างเสรี รวมถึงจัดหาห้องส่วนตัวสำหรับรัฐบาลและเจ้าหน้าที่บังคับใช้กฎหมาย ซึ่งมักมีส่วนได้เสียทางการเงินในกาสิโนเพื่อดำเนินการเล่นการพนันที่ผิดกฎหมาย
กิจกรรมนอกกฎหมายยังแพร่หลายนอกกาสิโนที่ได้รับอนุญาต ตั้งแต่การชนไก่และห้องไพ่ ไปจนถึงสปอตส์บุ๊ก (ส่วนใหญ่เป็นการแข่งขันฟุตบอลและมวยระดับภูมิภาค) ศิลปะการต่อสู้ของเอเชียตะวันออกเฉียงใต้แผ่นดินใหญ่ ตลอดจนการเสี่ยงโชคจากตัวเลขที่ไม่ได้รับอนุญาต กิจกรรมเหล่านี้ส่วนใหญ่ถูกควบคุมโดยองค์การอาชญากรรม และได้รับการคุ้มครองโดยสินบนต่อการบังคับใช้กฎหมาย
ซึ่งปัญหาทางสังคมหลายประการที่คุกคามกัมพูชาเป็นผลมาจากการพนัน โดยเฉพาะอย่างยิ่งการติดการพนัน
อุตสาหกรรมกาสิโน.
การพนันเป็นสิ่งผิดกฎหมายในทุกประเทศที่มีพรมแดนร่วมกับกัมพูชา โดยรัฐบาลคอมมิวนิสต์ในประเทศเวียดนามและประเทศลาวประกาศห้ามการพนัน รวมถึงวัฒนธรรมทางศาสนาพุทธที่เข้มงวดของประเทศไทยและประเทศพม่าก็ปรามการพนันเช่นกัน ซึ่งกัมพูชาได้สร้างอุตสาหกรรมกาสิโนเพื่อใช้ประโยชน์จากสิ่งนี้ ที่เริ่มต้นในช่วงปลายคริสต์ทศวรรษ 1990 โดยสร้างกาสิโนในเมืองชายแดนและพื้นที่รีสอร์ตที่ได้รับความนิยม รวมถึงล่อลวงนักพนันชาวต่างชาติ ในขณะเดียวกันก็ห้ามไม่ให้พลเมืองของตนเองเข้าไปอย่างเป็นทางการ ซึ่งในเมืองชายแดน เช่น ปอยเปต, โอสะเม็ด และบาเวต มี "แถบกาสิโน" ระหว่างจุดผ่านแดนถาวรเพื่อให้ชาวต่างชาติสามารถข้ามชายแดนไปเล่นการพนันแล้วกลับบ้านโดยไม่ต้องผ่านจุดผ่านแดนกัมพูชาอย่างเป็นทางการ จึงทำให้ไม่จำเป็นต้องขอวีซ่า
เอนเซมเบิ้ล สตาร์

เอนเซมเบิ้ล สตาร์ (; โรมาจิ: "Ansanburu Sutāzu!") เป็นแฟรนไชส์เกมญี่ปุ่น พัฒนาโดยคาคาเลียสตูดิโอและจัดจำหน่ายโดย Happy Elements K.K. แผนกญี่ปุ่นของบริษัทจีน Happy Elements เป็นภาคแยกของเกมปี พ.ศ. 2555 ชื่อ "เอนเซมเบิลเกิลส์!" เปิดตัวครั้งแรกในฐานะเกมจำลองสถานการณ์ชีวิตและเกมกาชาบนกูเกิล เพลย์เมื่อวันที่ 28 เมษายน พ.ศ. 2558 และบนแอปสโตร์เมื่อวันที่ 1 พฤษภาคม พ.ศ. 2558 
ในวันที่ 9 มีนาคม พ.ศ. 2563 "เอนเซมเบิ้ล สตาร์" ได้รับการรีแบรนด์และเปิดตัวใหม่ภายใต้ชื่อ เอนเซมเบิ้ล สตาร์!! (あんさんぶるスターズ！！, Ansanburu Sutāzu!!, มีเครื่องหมายอัศเจรีย์ 2 ตัว) โดยแอปพลิเคชันดั้งเดิมแบ่งออกเป็นสองเกมที่มีรูปแบบการเล่นที่แตกต่างกัน ได้แก่ "เอนเซมเบิ้ล สตาร์!! เบสิก" ("Ensemble Stars!! Basic") เป็นเกมต้นฉบับ และ "เอนเซมเบิ้ล สตาร์!! มิวสิก" ("Ensemble Stars!! Music") เป็นเกมจังหวะ
ความสำเร็จของเกมนำไปสู่การดัดแปลงเป็นละครเวทีหลายรอบและมังงะดัดแปลงหลายเรื่อง ซีรีส์อนิเมะโทรทัศน์ผลิตโดยสตูดิโอเดวิดโปรดักชันออกอากาศตั้งแต่เดือนกรกฎาคมถึงธันวาคม พ.ศ. 2562 A theatrical anime premiered on March 4, 2022.
อามิ โคชิมิซุ

อามิ โคชิมิซุ (<ruby>小清水 亜美<rt>こしみず あみ</rt></ruby>, 15 กุมภาพันธ์ 1986 -) เป็นนักพากย์ นักแสดงละครเวที และนักร้องชาวญี่ปุ่น สังกัดออฟฟิศรีสตาร์ต เกิดที่นครโคกูบุนจิ โตเกียว สูง 169 ซม.
ผลงานเด่นได้แก่ อาเนโมเน ในยูเรกาเซเวน โฮโล ใน สาวหมาป่ากับนายเครื่องเทศ โฮโจ ฮิบิกิ ใน สวีตพรีเคียว♪ เป็นต้น
โมโมะ อาซากูระ

โมโมะ อาซากูระ (<ruby>麻倉<rt>あさくら</rt></ruby> もも, 25 มิถุนายน 1994 -) เป็นนักพากย์ และ นักร้องหญิงชาวญี่ปุ่น เกิดที่จังหวัดฟุกุโอกะ สังกัดมิวสิกเรน มีชื่อเล่นว่าโมโจะ (もちょ)
โนบูนางะ ชิมาซากิ

โนบูนางะ ชิมาซากิ (<ruby>島﨑 信長<rt>しまざき のぶなが</rt></ruby>, 6 ธันวาคม 1988 -) เป็น นักพากย์ชายชาวญี่ปุ่น เกิดที่ เมืองชิโองามะ จังหวัดมิยางิ สังกัดอาโอนิโปรดักชัน
เนื่องจากนามสกุลของเขา 島﨑 นั้นใช้คันจิ 﨑 ซึ่งไม่ใช่คันจิที่ใช้ทั่วไป บ่อยครั้งจึงมักถูกเขียนแทนด้วยอักษร 崎 กลายเป็น 島崎 แทนในสื่อต่าง ๆ (ต่างกันตรงที่ด้านบน 可 เป็น 立 แทน 大)
วากานะ คูราโมจิ

วากานะ คูราโมจิ (; โรมาจิ: "Kuramochi Wakana", 10 เมษายน -) เป็น นักพากย์หญิงชาวญี่ปุ่น เกิดที่จังหวัดกุมมะ สังกัดแคลร์วอยซ์
ชีวประวัติ.
จบการศึกษาจากสถาบันศิลปะการบรรยายโตเกียวตั้งแต่ 1 เมษายน 2020 แล้วจึงเข้าสังกัดแคลร์วอยซ์
ในปี 2021 ได้รับเลือกให้รับบทเป็นคัฟใน คุณชายวิปริตกับเมดสาวรอบจัด เป็นบทบาทแรกที่ได้รับเลือกจากการออดิชันผ่าน
อายาโกะ คาวาซูมิ

อายาโกะ คาวาซูมิ (<ruby>川澄 綾子<rt>かわすみ あやこ</rt></ruby>, 30 มีนาคม 1976-) เป็นนักพากย์ ผู้บรรยายเรื่อง และ นักร้อง ชาวญี่ปุ่น สังกัดสำนักงานโอซาวะ เกิดที่โตเกียว
มาอิ คาโดวากิ

มาอิ คาโดวากิ (<ruby>門脇 舞以<rt>かどわき まい</rt></ruby>, 8 กันยายน 1980 -) เป็นนักพากย์และนักร้องชาวญี่ปุ่น เกิดที่โตเกียว ส่วนสูง 158 ซม. กรุ๊ปเลือดโอ เคยใช้ชื่อในวงการว่า 門脇 舞 ซึ่งอ่านเหมือนกันแค่ตัดอักษร 以 ออกไป มีชื่อเล่นว่า ไมตะ (舞太)
เมื่อพากย์เกมมักใช้ชื่อในวงการว่า มิตสึ อันซึ
ยู อาซากาวะ

ยู อาซากาวะ (<ruby>浅川 悠<rt>あさかわ ゆう</rt></ruby>, 20 มีนาคม 1975 -) เป็นนักพากย์หญิงชาวญี่ปุ่น เกิดที่โตเกียว ไม่ได้สังกัดสำนักงานนักพากย์ที่ไหน
คานะ อูเอดะ

คานะ อูเอดะ (<ruby>植田 佳奈<rt>うえだ かな</rt></ruby>, 9 มิถุนายน 1980 -) เป็นนักพากย์และนักร้องชาว ญี่ปุ่น เกิดที่เมืองอิโกมะ จังหวัดนาระ โตที่เมืองฮิงาชิโอซากะ จังหวัดโอซากะ สังกัดไอแอมเอนเทอร์ไพรซ์
ฮิโระ ชิโมโนะ

ฮิโระ ชิโมโนะ (<ruby>下野 紘<rt> しもの ひろ</rt></ruby>, 21 เมษายน 1980 -) เป็นนักพากย์ นักบรรยาย นักร้องชายชาวญี่ปุ่น เกิดที่โตเกียว สังกัด ไอแอมเอนเทอร์ไพรส์
มาริยะ อิเซะ

มาริยะ อิเซะ (<ruby>伊瀬 茉莉也<rt>いせ まりや</rt></ruby>, 25 กันยายน 1988 -) เป็นนักพากย์ และ นักแสดง ชาวญี่ปุ่น สังกัดอครอสเอนเทอร์เทนเมนต์ เกิดที่เมืองโยโกฮามะ จังหวัดคานางาวะ
เรอแนซ็องส์ (อัลบั้มบียอนเซ่)

เรอแนซ็องส์  อีกชื่อเรียก แอควัน: เรอแนซ็องส์  เป็นสตูดิโออัลบั้มลำดับที่ 7 ของนักร้องชาวอเมริกัน บียอนเซ่ วางจำหน่ายเมื่อวันที่ 29 กรกฎาคม ค.ศ. 2022 โดยพาร์กวูดเอ็นเตอร์เทนเมนต์ และโคลัมเบียเรเคิดส์ การเปิดตัวสตูดิโอเดี่ยวครั้งแรกของเธอนับตั้งแต่ "เลมอนเนด" (2016) และภาคแรกของโปรเจ็กต์ไตรภาค บียอนเซ่เขียนและโปรดิวซ์อัลบั้มร่วมกับโนวา เวฟ, เดอะ-ดรีม, ซิมโบลิกวัน, เอจีคุก, ฮันนีดีจอน, บีม, ทิกกี สจ๊วต, บลัดป็อป, สกริลเลกซ์, ฮิต-บอย, โนไอดี, พีทูเจ และอื่น ๆ อีกมากมาย บีม, เกรซ โจนส์ และเทมส์ ปรากฏตัวในฐานะนักร้องรับเชิญ
บียอนเซ่คิดและบันทึกเพลง"เรอแนซ็องส์"ในช่วงการระบาดทั่วของโควิด-19 โดยพยายามสร้างความสุขและการหลบหนีจากชีวิตให้กับผู้ฟังที่เคยประสบกับความโดดเดี่ยว และเพื่อเฉลิมฉลองยุคคลับที่คนชายขอบแสวงหาการปลดปล่อยผ่านดนตรีเต้นรำ ด้วยบทเพลงแนวบีตแมชชิงและดีเจมิกซ์ อัลบั้มนี้ผสมผสานสไตล์เพลงแบล็กแดนซ์ในยุคหลังทศวรรษ 1970 มีดนตรีสไตล์แบบดิสโกและเฮาส์ และแสดงความเคารพต่อผู้บุกเบิกคนผิวดำและเควียร์ เนื้อหาของเพลงในอัลบั้มจะพาสำรวจธีมของการหลบหนีจากโลกของความเป็นจริง สุขนิยม ความมั่นใจในตนเอง และการแสดงออก
"เรอแนซ็องส์"ประสบความสำเร็จในด้านเชิงพาณิชย์ เปิดตัวที่อันดับหนึ่งในชาร์ตบิลบอร์ด 200 ของสหรัฐอเมริกา ซึ่งเป็นอัลบั้มที่เจ็ดติดต่อกันของบียอนเซ่ที่ทำได้ และได้รับการรับรองระดับแพลตินัม นอกจากนี้ยังขึ้นอันดับหนึ่งในออสเตรเลีย เบลเยียม แคนาดา เดนมาร์ก ฝรั่งเศส ไอร์แลนด์ เนเธอร์แลนด์ นิวซีแลนด์ สวีเดน และสหราชอาณาจักร ซิงเกิลนำที่ได้รับการรับรองระดับแพลตินัม "เบรกมายโซล" วางจำหน่ายเมื่อวันที่ 20 มิถุนายน ค.ศ. 2022 และขึ้นอันดับหนึ่งในหลายชาร์ตทั่วโลก รวมถึงบิลบอร์ดฮอต 100 ของสหรัฐอเมริกา ซิงเกิลที่สองของอัลบั้ม "คัฟฟ์อิต" ขึ้นสูงสุดในสิบอันดับแรกของบิลบอร์ดฮอต 100 และในระดับสากล เพื่อสนับสนุน"เรอแนซ็องส์" บียอนเซ่จะเริ่มทำการแสดงเรอแนซ็องส์เวิลด์ทัวร์ ซึ่งมีกำหนดการเริ่มในเดือนพฤษภาคม ค.ศ. 2023
อัลบั้มนี้ได้รับเสียงชื่นชมจากนักวิจารณ์เพลงทั่วโลกจากเสียงที่ผสมผสานกันแต่หนักแน่น อารมณ์ที่สนุกสนาน และการแสดงเสียงร้องของบียอนเซ่ เป็นอัลบั้มที่ได้รับการยกย่องมากที่สุดในปี ค.ศ. 2022 ได้รับการเสนอชื่อให้เป็นอัลบั้มยอดเยี่ยมแห่งปีจากสื่อสิ่งพิมพ์ต่าง ๆ เช่น ลอสแอนเจลิสไทมส์ เดอะนิวยอร์กไทมส์ เอ็นพีอาร์ พิตช์โฟร์ก และโรลลิงสโตน และได้รับการเสนอชื่อเข้าชิงรางวัลแกรมมีประจำปี ครั้งที่ 65 ถึง 9 รางวัล รวมถึงอัลบั้มแห่งปี เพลงแห่งปี และบันทึกเสียงแห่งปี "เรอแนซ็องส์"คว้า 4 รางวัล ทำให้บียอนเซ่เป็นบุคคลที่ได้รับรางวัลแกรมมีมากที่สุดในประวัติศาสตร์ ในขณะที่การพ่ายแพ้ในสาขาอัลบั้มแห่งปีนั้นได้รับการอธิบายอย่างกว้างขวางว่าเป็น "การดูถูก"
การตอบรับ.
"เรอแนซ็องส์"ได้รับคำชื่นชมจากนักวิจารณ์ ซึ่งหลายคนชื่นชมการผลิตที่สอดประสานแต่หลากหลาย ธรรมชาติที่ร่าเริง การขับร้อง และการเฉลิมฉลองดนตรีเต้นรำของคนผิวดำหลังทศวรรษ 1970 "เรอแนซ็องส์"คืออัลบั้มที่ได้รับการยกย่องสูงสุดในปี 2022 โดยอยู่ในอันดับต้น ๆ ของรายชื่อเพลงสิ้นปีของนักวิจารณ์หลายคน บนเมทาคริติก ซึ่งเป็นเว็บไซต์รวบรวมบทวิจารณ์ โดย"เรอแนซ็องส์"ได้รับคะแนน 91 จาก 100 คะแนนจากบทวิจารณ์ 26 รายการ ซึ่งบ่งชี้ว่า "ได้รับเสียงชื่นชมจากคนทั่วไป"
รายการเพลง.
หมายเหตุ
ชาร์ต.
<templatestyles src="Col-begin/styles.css"/>
ไทรกัน สแตมพีด

ไทรกัน สแตมพีด (TRIGUN STAMPEDE) เป็นซีรีส์อนิเมะญี่ปุ่น อิงจากซีรีส์มังงะ "ไทรกัน" โดยยาซูฮิโระ ไนโต ผลิตโดยสตูดิโอออเรนจ์และกำกับโดยเค็นจิ มูโต ออกอากาศทางช่องทีวีโตเกียวตั้งแต่เดือนมกราคมถึงมีนาคม พ.ศ. 2566 มีการประกาศว่า "เฟสสุดท้าย" กำลังอยู่ในระหว่างการสร้าง
อาริ โอซาวะ

อาริ โอซาวะ (<ruby>小澤 亜李<rt>おざわ あり</rt></ruby>, 10 สิงหาคม 1992 -) เป็นนักพากย์หญิงชาวญี่ปุ่น เกิดที่โตเกียว สังกัดไอแอมเอนเทอร์ไพรส์ สามีของเธอคือฮิเงะไดรเวอร์เป็นนักดนตรี
ฮิเงะไดรเวอร์

ฮิเงะไดรเวอร์ (Hige Driver, 11 มิถุนายน 1983 -) เป็นนักดนตรีและนักแต่งเพลงชายชาวญี่ปุ่น เกิดที่ จังหวัดยามางุจิ อาศัยอยู่ในโตเกียว สังกัดอยู่ TOKYO LOGIC
ปัจจุบันใช้งานบนอินเทอร์เน็ตเป็นหลัก เป็นสมาชิกของยูนิตผู้สร้าง Heart's Cry และทำงานเป็นนักร้องและมือกีตาร์ในวง ฮิเงะไดรฟ์ VAN ที่นำโดยเขาเองโดยใช้ชื่อว่าชิงโงะ (シンゴ)
ภรรยาของเขาคืออาริ โอซาวะ เป็นนักพากย์
คาซูยูกิ โอกิตสึ

คาซูยูกิ โอกิตสึ (<ruby>興津 和幸<rt>おきつ かずゆき</rt></ruby>, 8 มีนาคม 1980 -) เป็นนักพากย์ชาย ชาวญี่ปุ่น เกิดที่เมืองเซย์ดัง จังหวัดเฮียวโงะ สังกัดอยู่เค็กเกะคอร์เปอเรชัน
มุวัฏเฏาะอ์ อิมามมาลิก

อัลมุวัฏเฏาะอ์ ("เส้นทางที่เหยียบย่ำ") หรือ มุวัฏเฏาะอ์ อิมามมาลิก  ของอิหม่ามมาลิก (ค.ศ. 711–795)
เขียนขึ้นในศตวรรษที่ 8 เป็นหนึ่งในกลุ่มตำราหะดีษ ที่เก่าแก่ที่สุดที่ประกอบด้วยวิชาชะรีอะฮ์ รวบรวมโดย อิมาม มาลิก อิบน์ อะนัส "อัลมุฏเฏาะอ์" เป็นงานที่รู้จักกันดีที่สุดของมาลิก เป็นงานด้านกฎหมายชิ้นแรกที่รวมและรวมหะดีษและฟิกฮ์ (ยกเว้น มุสนัดของซัยด์ อิบน์ อะลี)
คำอธิบาย.
อัลมุวัฏเฏาะอ์อาจถือได้ว่ามาจากการรวบรวมหะดีษที่เก่าแก่ที่สุดที่ยังหลงเหลืออยู่ซึ่งเป็นพื้นฐานของนิติศาสตร์อิสลาม ควบคู่ไปกับอัลกุรอาน ประกอบด้วยหะดีษที่เชื่อถือได้จากชาฮิญาซ เช่นเดียวกับคำกล่าวของเศาะฮาบะฮ์, ตาบิอีน และตาบีอิตตาบิอีน หนังสือเล่มนี้ครอบคลุมพิธีกรรม, ขนบธรรมเนียม, ประเพณี, บรรทัดฐาน และกฎหมายในสมัยของนบีมุฮัมมัดแห่งอิสลาม
มีรายงานว่าอิมามมาลิกเลือกรวมไว้ในมุวัฏเฏาะอ์ มากกว่า 1,900 รายงาน จาก 100,000 รายงานที่เขามีให้
ความถูกต้อง.
แต่งขึ้นในช่วงสี่สิบปีตามบันทีกของอะบูฮาติม อัรรอซี#เปลี่ยนทาง เรียกว่า 'มูวัฏเฏาะอ์' จากภาษาอาหรับ ("วัฏเฏาะอ์") แปลว่าง่ายสำหรับผู้คน มาลิกกล่าวว่า "ข้าได้แสดงหนังสือเล่มนี้ของฉันแก่บรรดาฟุเกาะฮาอ์แห่งมะดีนะฮ์ จำนวน 70 คน และพวกเขาทั้งหมดเห็นด้วยกับข้า ("วัฏเฏาะอ์") เกี่ยวกับหนังสือเล่มนี้ ดังนั้นฉันจึงเรียกมันว่า มุวัฏเฏาะอ์
นักนิติศาสตร์อิสลามคือ มุฮัมมัด อิบน์ อิดรีส อัชชาฟิอี หรือที่เรียกกันว่าอิมาม อัชชาฟีอี กล่าวอย่างมีชื่อเสียงว่า "ไม่มีหนังสือเล่มใดบนพื้นพิภพ - หลังจากคัมภีร์ของอัลลอฮ์ - ซึ่งแท้จริงยิ่งกว่าตำราของมาลิก"
สาวกของมาลิกกว่าหนึ่งพันคนได้ถ่ายทอดผลงานนี้จากเขาตลอดชีวิตของเขา ซึ่งทำให้เกิดความแตกต่างในข้อความ มีงานหลายรุ่น - โดยมีสิบหก ที่เป็นที่รู้จักในปัจจุบัน - ซึ่งที่มีชื่อเสียงที่สุดคืองานที่ถ่ายทอดโดย ยะห์ยา อิบน์ ยะห์ยา อัลลัยษี ผู้ซึ่งศึกษาและได้รับมุวัฏเฏาะอ์ ในปีสุดท้ายของชีวิตของมาลิก การพิจารณาใหม่ของอัลลัยษี ถือเป็น 'ภูมิฐาน' หรือฉบับมาตรฐานในมัซฮับมาลิกี
การกลับมาของมุวัฏเฏาะอ์ ที่ผลิตโดย อะฮ์หมัด อิบน์ อะบีบักร์ อัซซุฮ์รี นั้นใหญ่กว่าการกลับมาของอัลลัยษีย์ ประมาณห้าถึงสิบเปอร์เซ็นต์
ประวัติศาสตร์.
เนื่องจากความแตกต่างทางนิติศาสตร์ที่เพิ่มขึ้น อัลมันศูร เคาะลีฟะฮ์ในยุคนั้นจึงขอให้อิมามมาลิกจัดทำตำรามาตรฐานที่สามารถประกาศใช้เป็นกฎหมายในประเทศได้ อิมามปฏิเสธสิ่งนี้ในปี ฮ.ศ. 148 (ค.ศ. 765/766) แต่เมื่อเคาะลีฟะฮ์เสด็จมาที่ฮิญาซ อีกครั้งในปี ฮ.ศ. 163 (ค.ศ. 779/780) เขามีพลังมากขึ้นและพูดว่า: [""]
“โอ้ อะบูอับดุลลอฮ์ จงครอบครองหลักธรรมฟิกฮ์ไว้ในมือของท่าน รวบรวมความเข้าใจของท่านในทุกๆ ประเด็นในบทต่างๆ สำหรับตำราที่เป็นระบบปราศจากความรุนแรงของอับดุลลอฮ์ อิบน์ อุมัรสัมปทาน และความสะดวกของอับดุลลอฮ์ อิบน์ อับบาสและมุมมองที่ไม่เหมือนใครของอับดุลลอฮ์ อิบน์ มัสอูดงานของท่าน ควรเป็นแบบอย่างของหลักธรรมต่อไปนี้ของท่านนบี (ศ็อลฯ) “ประเด็นที่ดีที่สุดคือประเด็นที่สมดุล” [""] ควรเป็นบทสรุปของความเห็นที่ตกลงร่วมกันของเศาะฮาบะฮ์ และอิหม่ามอาวุโสในประเด็นทางศาสนาและกฎหมาย เมื่อท่านได้รวบรวมงานดังกล่าวแล้ว เราจะสามารถรวบรวมชาวมุสลิมให้เป็นหนึ่งเดียวกันในการปฏิบัติตามฟิกฮ์เดียวที่คุณทำงาน จากนั้นเราจะประกาศใช้ในรัฐมุสลิมทั้งหมด เราจะออกคำสั่งไม่ให้มีการกระทำใดที่ขัดกับมัน”
รายงานทางประวัติศาสตร์ยืนยันว่า เคาะลีฟะฮ์ ฮารูน อัรเราะชีด อีกคนหนึ่งได้แสดงความปรารถนาเช่นเดียวกันต่อหน้าอิมามมาลิกซึ่งยังคงไม่ไหวติง [ ' ] อย่างไรก็ตาม เขารวบรวมมุวัฏเฏาะอ์ โดยมุ่งเป้าไปที่การขจัดความแตกต่างทางนิติศาสตร์ระหว่างนักวิชาการ [ ' ]
วอลเลย์บอลชายชิงแชมป์ยุโรป 2023

วอลเลย์บอลชายชิงแชมป์ยุโรป 2023  จะเป็นการแข่งขันครั้งที่ 33 ของวอลเลย์บอลชายชิงแชมป์ยุโรป จัดขึ้นโดยสมาพันธ์วอลเลย์บอลยุโรป เป็นหน่วยงานกำกับดูแลวอลเลย์บอลของทวีปยุโรป ซึ่งเป็นครั้งที่สามของยูโรวอลเลย์  จะจัดขึ้นใน 4 ประเทศ ได้แก่ ประเทศอิตาลี ประเทศบัลแกเรีย ประเทศมาซิโดเนียเหนือ และประเทศอิสราเอล
การคัดเลือกเจ้าภาพ.
ในเดือนพฤษภาคม ค.ศ. 2022 ทั้งสามประเทศ ได้แก่ ประเทศบัลแกเรีย ประเทศอิตาลี และประเทศมาซิโดเนียเหนือ ได้รับการยืนยันจะเข้าร่วมเป็นเจ้าภาพจัดการแข่งขันยูโรวอลเลย์ 2023 เดิมประเทศยูเครนจะเป็นหนึ่งในเจ้าภาพยูโรวอลเลย์ 2023 แต่เนื่องจากการรุกรานที่กำลังดำเนินอยู่ ทำให้ประเทศยูเครนเสียสิทธิ์ในการเป็นเจ้าภาพจัดการแข่งขัน
เมื่อวันที่ 5 ตุลาคม ซีอีวีประกาศว่าประเทศอิสราเอลเป็นเจ้าภาพใหม่ของการแข่งขันแทนที่ประเทศยูเครน
การแบ่งกลุ่ม.
การจับสลากแบ่งกลุ่มได้ดำเนินการดังนี้:
การจับสลากจัดขึ้นเมื่อวันที่ 16 พฤศจิกายน ค.ศ. 2023 ในนาโปลี ประเทศอิตาลี
รอบแรก.
สี่อันดับแรกของแต่ละกลุ่มจะผ่านเข้าสู่รอบต่อไป
อันดับการแข่งขัน.
<templatestyles src="Col-begin/styles.css"/>
ชิโฮะ คาวารางิ

ชิโฮะ คาวารางิิ (<ruby>河原木 志穂<rt>かわらぎ しほ</rt></ruby>, 29 เมษายน 1976-) เป็นนักพากย์ นักร้อง และ ผู้บรรยาย ชาวญี่ปุ่น เกิดที่โตเกียว สังกัดเค็นยูออฟฟิศ